Gizonak aurpegi zimela zeukan, eta traje marroia eta feltrozko sonbrero beltza zerabiltzan. Ezkerreko mauka tolestuta zekarren, eta orratz handiaz berokiari atxikia.\nGizonak sonbreroa erantzi, ateari sorbaldaz bultzada eman, eta irribarre atsegina eginez Carmeni begiratu zion. Ile beltza zeukan, labur-labur moztua, eta aurpegi hezurtsua. Arropak ondo ematen zion soinean. Ez zirudien oso gogorra.\n«Guy Slade naiz» esan zuen. «Barkatu ustekabean sartu izana. Txirrina ez zebilen-eta. Steiner hemen dabil?».\nEz zuen txirrina jo. Carmenek begirada egin zion zertaz ari zen ulertu gabe, gero neuri begiratu zidan, eta berriz ere Sladeri.\nSladeri hitz egin nion: «Steiner ez dago hemen, Slade jauna. Ez dakigu non dagoen».\nSladek buruari eragin, eta ukitua eman zion kokots luzeari sonbreroaren ertzaz.\n«Steinerren adiskideak zarete?».\n«Liburu bat jasotzera etorri gara, beste barik» esan nuen, eta era berean irribarrea bihurtu nion. «Atea erdi irekita zegoen. Atea jo dugu eta barrura sartu gara. Zu bezala».\n«Ulertzen dut» esan zuen Sladek pentsakor. «Argi dago»\nEz nuen ezer esan. Carmenek ere ez zuen ezer esan. Sladeren mauka hustuari tinko-tinko begira zegoen.\n«Liburu bat, ezta?» aurrera egin zuen Sladek. Hura esateko moduak kontuan jarri ninduen. Bazitekeen berak ere Steinerren negozioaren berri jakitea.\nAte aldera hurbildu nintzen. «Zuk ez duzu txirrina jo, ordea» esan nion.\nLotsati samar agertu zen irribarre egitean. «Horixe. Atea jo beharko nukeen. Barka».\n«Gu bagoaz» esan nuen axolagabe. Carmeni eskutik heldu nion.\n«Errekadorik edo, Steiner itzultzen bada?» galdetu zuen Sladek xuabe.\n«Ez zaitugu nekaraziko».\n«Horixe txarra» esan zuen, eta horrekin gauza asko esan nahi zuen.\nCarmenen eskua askatu eta urrats mantsoa egin nuen haren ondotik alde egiteko. Artean ere, Sladek sonbreroa eskuan zeukan. Ez zuen zirkinik egin, baina atseginez kliskatu zituen begi sakon haiek.\nBerriz ere atea ireki nuen.\nSladek esan zuen: «Neska joan daiteke, baina zurekin apurtxo batez hitz egin nahi nuke».\nSladeri begira gelditu nintzaion, ez ulertuarena eginez.\n«Jolasgura, ezta?» esan zidan Sladek adeitasunez.\nCarmenek hots zakarra egin zuen, neure ondotik aldendu, eta atetik zehar korrika igaro zen. Une baten ondoren, neskaren oinotsak aditu nituen, aldapan behera zihoala. Etxera heldu nintzenean ez nuen Carmenen autoa ikusi, baina inguruotan izango zen, nonbait.\nZerbait esaten hasi nintzen: «Ze arraio...?».\n«Ixo» moztu zidan Sladek hotz-hotz. «Hemen zerbait gertatu da. Zer den ikusi nahi dut».\nHarat-honat ibiltzen hasi zen gelan barrena, axolagabe... axolagabeegi. Bekokia zimurtuta zeukan, eta ez zidan arreta handirik eman. Honek zer pentsatu eman zidan. Leihotik kanpora zerbait begiztatu nuen, baina Sladeren autoaren gainaldea baizik ez nuen ikusi, etxeko hesiaren gainetik ageri zela.\nSladek botilatzar biribila aurkitu zuen, bai eta idazmahaiko bi edalontzi moreak ere. Hauetariko bat usaindu eta higuinak sortutako irribarreaz ezpain meharrak zimurtu zituen.\n«Txuloputa nazkagarri hori» esan zuen gogaitu antzean.\nIdazmahaiko liburuei begiratu zien, haietariko bat edo bi ukitu, idazmahaiaren atzealdea inguratu, eta totem itxurako zutoinaren aurrean paratu zen. Bekoz beko begiratu zion totemi. Ondoren, begiak lurreratu zituen eta Steinerren gorpua izandako lekuan zegoen tapiz mehearen gainera jausi zitzaizkion. Sladek tapiza oinaz baztertu eta bat-batean atezuan jarri zen, lurrera begira.\nAntzespen ona zen, edo bestela Sladek usaimen ona zeukan, nire negozioan erabiltzeko aproposa. Artean ez nekien zer zen, baina pentsa eta pentsa ari nintzen hartaz.\nSlade belaun batean poliki bermatu eta lurra aztertzeko makurtu zen. Ez nuen ondo ikusten, idazmahaia gure artean zegoelako.\nPistola hartu eta eskupean gorde nuen, eta esku biak atzean ezarrita, hormaren kontra jarri nintzen.\nOrduan, oihu arin zorrotza egin zuen Sladek, eta zutik jarri zen. Besoa tximista legez mugitu, eta hantxe atera zuen Luger luze beltza trebetasun handiz. Ni ez nintzen mugitu. Sladek hatz luze zurbilez heldu zion Lugerri, baina ez zuen niregana apuntatu, ez zuen leku jakin batera apuntatu.\n«Odola» esan zuen lasai, serio, begi larriak belzturik eta gogorturik zituela. «Odola dago lurrean, tapizaren azpian. Odol piloa».\nIrribarre egin nion. «Konturatu naiz» esan nion. «Odol zaharra da. Lehortua».\nIdazmahaiaren atzealdetik lerratu eta aulki beltzean eseri zen, eta telefonoa beregana ekarri zuen, aparatua Lugerraz inguratuta. Telefonoari begiratu eta bekokia zimurtu zuen, gero niri begiratu eta berriz ere bekokia zimurtu zuen.\n«Uste dut polizia etorriko dela» esan zuen.\nSladek begi itxiak zituen, azabatxea bezain gogorrak. Ez zuen gogoko ni berarekin bat etorri izana. Planta guztiak bertan behera utzita, Lugerra zeukan tipo gogor eta ondo jantzia agertu zitzaidan aurrean. Sladek pistola erabiltzeko prest zegoela zirudien.\n«Nor arraio zara zu?» marmar egin zuen.\n«Detektibea naiz. Izenak ez dio axolarik. Neska hori bezeroa daukat. Steinerrek endredatu nahi izan du txantaia zikinen bat dela medio, eta berarekin hitz egitera etorri gara. Gizona ez zegoen hemen».\n«Etorri berriak, ezta?».\n«Hala da. Zer, ba? Steiner garbitu dugula uste duzu, Slade jauna?».\nIrribarre arin eta hotza egin zuen, baina ez zuen ezer esan.\n«Edo Steinerrek baten bat garbitu duela uste duzu, eta ihes egin duela?» iradoki nion.\n«Steinerrek ez du inor garbitu» esan zuen Sladek. «Steinerrek ez zeukan kemenik ezta euliari hegoak kentzeko ere».\nHonela esan nion: «Hemen ez duzu inor ikusten, ezta? Agian Steinerrek oilaskoa afaldu du eta oilaskoa salan hiltzeko ohitura dauka».\n«Ez dut ulertzen. Ez dakit zertaz ari zaren».\nBerriz ere irribarre egin nuen. «Tira, deitu hiriko lagunei. Ez dut uste haien erantzuna gogoko izango duzunik».\nHorretaz pentsatu zuen zirkinik egin gabe. Ezpainak atzera eraman zituen hortzei atxikitzeko.\n«Zergatik ez?» galdetu zidan azkenean, ahotsa kontuz erabiliz.\nHonela esan nion: «Ezagutzen zaitut, Slade jauna. Aladdin Clubeko arduraduna zara, Palisades aldean. Joko arranditsua. Argi leunak, gaueko jantziak, eta gainera afaltzeko buffeta. Ondo ezagutzen duzu Steiner, etxeko atea jo barik sartzeko adina, behintzat. Steinerren negozioak noizean behin babespen apurtxo bat behar zuen. Agian zeu izango zinen babeslea».\nSladeren hatzak tinkoago heldu zion Lugerri, eta gero askatu egin zuen. Pistola idazmahai gainean ezarri zuen, atzamarrak gainean zituela. Ahoaren ordez imintzio gogorra besterik ez zuen, zurbil-zurbil eginda baitzeukan.\n«Baten batek Steiner harrapatu du» esan zuen leun, ahotsa eta aurpegikera pertsona banarena bailiran. «Gaur ez da dendara azaldu eta ez dio telefonoari erantzun. Hortaz, zer dagoen ikustera etorri naiz».\n«Pozten naiz entzuteaz zuk zeuk ez duzula Steiner garbitu» esan nion.\nLugerra berriz ere dantzan hasi zen, eta bular aldera apuntatu ninduen. Honela esan nion:\n«Beheratu hori, Slade. Oraindik ez dakizu tiroka hasteko beste. Honez gero, ondotxo dakit ez nagoela balak jateko moduan. Beheratu arma. Zerbait esango dizut, oraindik ez badakizu. Gaur goizean norbaitek eraman ditu Steinerren liburuak dendatik, benetako negozioak egiteko zeuzkan liburuak».\nSladek pistola beheratu eta bigarren aldiz idazmahai gainean kokatu zuen. Atzera egin zuen eta begitarte atsegina ezartzen saiatu zen.\n«Adi nago» esan zidan.\n«Neuk ere uste dut baten batek Steiner harrapatu duela» esan nion. «Uste dut odol hori Steinerren odola dela. Liburuak Steinerren dendatik eramateak azaltzen digu zergatik kendu duten gorpua hemendik. Baten batek bere gain hartu du negozioa eta ez du nahi Steiner aurki dezaten, dena prest eduki arte, behintzat. Edonor izanda ere, odola garbitu beharko zukeen, baina ez du egin».\nSladek isilik entzun zuen dena. Bekainen goialdeek angelu zorrotzak egiten zizkioten bekokiaren barnealde zurian. Aurrera egin nuen:\n«Steiner hiltzea haren negozioaz jabetzeko ergelkeria izango zen, eta ez nago ziur hala gertatu ote den. Baina ziur nago liburuak hartu dituenak badakiela zerbait honetaz, eta gainera dendan lan egiten duen ilehori hori zerbaitengatik ikaratuta dagoela».\n«Besterik?» galdetu zuen Sladek asaldatu gabe.\n«Oraingoz ez. Droga kontutxoren bat ere badago, baina hobeto ikertu nahi dut. Horren berri dudanean, agian esango dizut. Horrek saltsan sartzeko bidea emango dizu».\n«Hobe orain esatea» esan zuen Sladek. Honenbestez, berriro atzeratu zituen ezpainak hortzei atxikitzeko eta bi txistukada zoli egin zituen.\nJauzi egin nuen. Etxearen kanpoaldean auto atea ireki zuten, eta oinotsak aditu genituen.\nPistola atzealdetik atera nuen. Sladeren aurpegia inarrosi egin zen, eta arin mugitu zuen eskua bere aurrean zetzan Lugerrari heltzeko, pistolaren ipurdia eskuan erabiliz.\nEsan nion: «Ez ukitu!».\nZurrun zutitu eta idazmahai gainera makurtu zen, eskua pistolan zuela, baina pistola eskuan eduki barik. Sladeren atzetik igarota sarrerara heldu nintzeneko, bi gizon sartu ziren gelara.\nHaietariko batek ile gorri motza zeukan, aurpegi zuri eta zimurtua, begi lokak. Besteak ezagun zuen boxealaria zela: gizon ederra zen, alegia, sudur zapal eta kiloko xerra baino belarri lodiagoengatik izan ezik.\nEtorri berriek ez zerabilten pistolarik eskuan. Hantxe gelditu ziren, begira-begira.\nSladeren atzetik nengoen, sarrera ondoan. Slade nire aurrean zegoen idazmahai gainean makurtuta, zirkinik egin gabe.\nBoxealariak marmarrez zabaldu zuen ahoa, hortz zuri eta zorrotzak erakutsiz. Ilegorriak dardarati eta beldurtuta zirudien.\nSladek bazeukan potrorik. Hauxe esan zuen eztiki, astiro, baina oso argi:\n«Putakume honek Steiner garbitu du, adiskideok. Hartzazue!».\nIlegorria beheko ezpaina murtxikatu eta zeozeren bila aritu zen ezkerreko besapean. Ez zuen lortu, baina. Oso ondo kokatuta nengoen, ondo bermatuta, eta tiro egin nion eskuineko sorbaldan, hura gogo txarrez egin banuen ere. Pistolak hots handia atera zuen gela itxian. Iruditu zitzaidan hiri osoan entzungo zutela. Ilegorria lurrera joan zen, eta itzuli-mintzulika hasi zen tiroa tripan eman banio hezala.\nBoxealaria ez zen mugitu. Ziurrenik, bazekien ez zuela oso esku arina. Slade Lugerrari heldu eta biraka hasi zen, baina urrats bat aurrera eginda, kankarrekoa eman nion belarriondoan. Idazmahai gainean erori zen eta Lugerrak tiro egin zuen liburu pilo baten kontra.\nSladek ez zidan entzun hau esan nuenean: «Gorrotatzen dut gizon besamotza atzetik jotzea, Slade. Eta ez ditut batere gogoko honelako erakustaldiak. Zeuk behartu nauzu hori egitera».\nBoxealariak irribarre egin eta esan zidan: «Konforme, aixkide. Eta orain zer?».\n«Hemendik alde egin nahi nikek, tiro gehiago egin gabe ahal baldin bada. Edota hemen gelditu polizia etorri arte. Berdin zaidak».\nPatxadaz hausnartu zuen kontua. Ilegorriak lurrean segitzen zuen aieneka. Slade geldi-geldi zegoen.\nBoxealariak eskuak astiro jaso eta garondoan elkartu zituen. Hotz-hotz esan zidan:\n«Ez zekiat zer gertatzen den hemen, baina... alajainkoa!, neuri bost axola nora hoan edo zer egin behar duan. Eta leku hau ez zaidak batere egokia iruditzen elkarri tiroka hasteko. Ospa!».\n«Mutiko argia. Nagusia baino zentzudunagoa haiz».\nIdazmahai ondotik igaro eta ate irekira hurbildu nintzen. Boxealaria astiro itzuli zen neuri begira, eskuak garondoan zituela. Aurpegian irribarre ironikoa zeukan, ia-ia onginahiz egina.\nHandik alde egin nuen eta ezpelezko hesia arineketan zeharkatuta, aldapan gora hasi nintzen, beruna nire atzetik noiz etorriko. Ez zen batere etorri.\nChrysler barrura jauzi egin, eta ziztuan abiatu nintzen muinoaren goialderantz auzotegi hartatik alde egiteko.


topic_facet:"Mekanizazioa (Heziketa Zikloa). Erdi maila" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Mantentze-lan elektromekanikoa (Heziketa Zikloa). Erdi maila" author_facet:"Euskadi (Autonomia Erkidegoa). Hezkuntza, Unibertsitate eta Ikerketa Saila" author_facet:"Egibide" author_facet:"Elhuyar Hizkuntza Zerbitzuak"\nProposatutako gaia: Mekanizazioa (Heziketa Zikloa). Erdi maila Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Mantentze-lan elektromekanikoa (Heziketa Zikloa). Erdi maila Egilea: Euskadi (Autonomia Erkidegoa). Hezkuntza, Unibertsitate eta Ikerketa Saila Egilea: Egibide Egilea: Elhuyar Hizkuntza Zerbitzuak\n1 Abarka Azkunaga, Asier Egibide Elhuyar Hizkuntza Zerbitzuak Euskadi (Autonomia Erkidegoa). Hezkuntza, Unibertsitate eta Ikerketa Saila


Banco de alimentos de Bizkaia / Bizkaiko Elikagaien Bankua » BIZKAIKO ELIKAGAIEN BANKUA HEZKUNTZAREN IKUSMIRATIK\nBIZKAIKO ELIKAGAIEN BANKUA HEZKUNTZAREN IKUSMIRATIK\n12/02/2018 | Proyecto Didáctico ← Anterior Siguiente→\nBizkaiko Elikagaien Bankuak zera ditu helburuak: larrialdian dagoen jendearen beharrei eta elikagaien zarrastelkeriari aurre egitea. Bestalde, ezinbestekoa du sentsibilizazioa, biztanleriarena oro har eta, gazteenak, bereziki.\nOso garrantzitsua da berehalako jarduketa goseari aurre egiteko. Epe luzean zein erdian, parte-hartze hezigarria nahitaezkoa kontsideratzen dugu, enpatia, kontzientzia solidarioa eta lan egiteko konpromisoa gara ditzan haur eta gaztengan, garapenerako aukera berdinak izan ditzaten pertsona guztiek. BEBak Bizkaiko ikastetxeekin elkarlana egin nahi du alor honetan.\nHori dela eta, BEB-aren barruan, 2015an jaio zen Talde Pedagogikoa. Haren funtsezko misioa zen proposamen hezigarri bat diseinatzea ikastetxeei eskaintzeko.\nGure ustez, planteamendu hauei hobeto egokitzen diren estrategia pedagogikoak, Ikaspen eta Zerbitzu Solidarioetan (IZS) proiektuak dira. Proiektu bakar batean konbinatzen baititu ikaspen prozesuak eta zerbitzua erkidegoari.\nHonela, funtzionaltasunaz aberasten du ikaspena, ingurune hurbilean eta behar errealen aurrean aplikazio praktikoa baitu. Halaber, zerbitzu solidarioaren kalitatea hobetzen du: egoera behar den bezala dokumentatu, kausak eta ondorioak aztertu, konponbideak planteatu eta aurrera eramateko konpromezua hartzen dutelako. Honela, fusio bat gertatzen da nahitasun solidario eta nahitasun pedagogikoaren artean.\n“Beharrezko elikadurara duintasunez bizi izateko eskubidea” proiektua diseinatu dugu. Eskura duzue BEB-ren www.Bancali-biz.Org web-orrian. Planifikatuta, sekuentziatuta eta ondo antolatuta dago, proiektua, eta gauzatzeko baliabideak hornitzen ditu ere. Aplikazio maila ezberdinak eskainiz, ikastetxe bakoitzeko egoerari egokituz, irakasleen lana geletan errazten ahaleginduko gara.\nLehen Hezkuntzan eta Derrigorrezko Bigarren Hezkuntzan (DBHan) pilotatze bat egin genuen 15/16 ikasturtean. Beharrezko moldaketak egin ondoren, 16/17 ikasturtean ikastetxeetan difusio zabala planteatu genuen. Eta aurrera doa 17/18 ikasturtean ere. Dagoeneko, Bizkaiko 40 ikastetxeetan aplikatzen ari dira proiektua, sakontasun maila desberdinez.\nEsperientziak agerian uzten ari da zeinen handia den IZS proiektu honek duen potentzial pedagogikoa:\nIkasleak, haien ikaspenaren eta inguruko esperientzia solidarioen protagonistak egiten baititu, (elikagaien bilketa, elkarlana erakundeekin, jantoki sozialetan lagundu,…)\nElkarlana sustatzen baitu.\nNorberaren garapenerako oinarrizko trebetasunak eta balioak irakasten baititu.\nIkasleen pasibotasuna gaindituz, metodologia honek, agente aktiboak eta aldagileak bihurtzen baititu.\nIrakasleriaren elkarren arteko lana errazten du.\nSare edo elkarlana errazten du ingurunean jardun diren erakundeen artean (Elikagaien Bankua, Udal Gizartze zerbitzuak, beste gobernuz kanpoko erakundeak…)\nOso egokia gertatzen da bizitzarentzat beharrezko diren konpetentziak\nAipatzeke da zeinen hunkigarria den neska-mutilek jartzen dituzten berotasuna eta gogoa. Egoeraren lehen berria izan bezain laster, hasten dira pentsatzen nola edo zer egin dezakete. Laguntzeko orduan, haien elkarkidetasuna eta lan egiteko adoreak miresgarriak dira.\nEgoera latza izan arren, itxaropenerako arrazoiak daudela uste dugu Elikagaien Bankuan. Gizarte-bazterketa, desberdintasunak eta babes ezak garaitzeko borrokan gure gaztetxoak inplikatzeak merezi du. Haien erantzunak bultzatzen gaitu.\nBIZKAIKO ELIKAGAIEN BANKUKO TALDE PEDAGOGIKOA


IKTen MINTEGIA BG04: MOOCS egiteko guneak\nMOOCS egiteko guneak\nMOOCs (Doako ikastaroak online)\nMasibo, ireki, online eta doako ikastaroak dira. Hori guztia laburtzen da MOOC-a, eliteko goiko heziketa demokratizatzeko promesarekin jaio ziren ikastaro, akronimoan (Massive Opening Online Courses-en).\nMiríada X Bada Universia-k eta Telefónica-k sortutako zeinetan zehar hainbat unibertsitate iberoamerikarrek bere doako ikastaro onlineak eskaintzen dituzten plataforma. Astronomia, Antropologia edo Zientzia Teknologiko edo Psikologia, ikasi daiteke.\nAprendo Nagusia da Espainiaren, Teléfonica-ren, Universia-ren eta zentroaren arteko Distantziarako Heziketako Nazio-Unibertsitateak bultzatutako Moocs sortzeko software libreko plataforma bat Irakaskuntza Birtualerako.\nUnimooc Ekintzailetara zuzendutako Moocs-en plataforma. Legeria, sektore ekonomiko estrategikoetako edo Ekonomia Digitaleko Segurtasuneko gakoak, ekintzailetarako ikasi daiteke.\nEtiquetas: IKASTAROAK, MOOC


#Baloreetan BAT: kirolean gertatzen den indarkeria matxistaren inguruko jardunaldia - basqueteam\n274egunak 4orduak 4minutuak\n#Baloreetan BAT: kirolean gertatzen den indarkeria matxistaren inguruko jardunaldia\nGernika-Lumoko Udalarekin elkarlanean, Basque Teamek kirolean gertatzen den indarkeria matxistari buruzko hitzaldi eta mahai-inguru batean parte hartu zuen joan den ostiralean, ‘Baloreetan BAT’ proiektuaren eta emakumearen aurkako indarkeria ezabatzeko nazioarteko egunaren harira egindako jardueren barruan.\nOlatz Legarza Basque Team Fundazioko koordinatzaileak eta Irati Martinez Agirrezabala Gernikako Udaleko zinegotziak azpimarratu zuten emakumeenganako errespetua, egituretan eta araudietan oreka eta estereotipoak ezabatzea beharrezkoak direla berdintasunaren arloan aurrera egiten jarraitzeko.\nGainera, kirolean sexu-abusu eta jazarpenaren aurkako ‘Zure taldekoak gara’ zerbitzua zertan datzan azaltzeko aprobetxatu zen jardunaldia; horrez gain, Rocío Ybarra belar hockeyko jokalari olinpiko ohiak lehen pertsonan bere esperientzia kontatu zuen. Rociok bere ibilbide osoan zehar bizitako guztia gaur egun oraindik ere badauden desberdintasunak eta diskriminazioak zuzentzeko erabili nahi du.\nBasque Team Fundazioak eta Urremendi Landa Garapen Elkarteak Busturialdean kirolaren balioak bultzatzeko akordioa sinatu dute\nNazioarteko txapelketetan euren parte hartzea bultzatzeko goi mailako euskal kirolariei baliabideak eskaintzea helburu duen Basque Team Fundazioak eta Busturialdeko eskualdearen garapena xede duen Urremendi Landa Garapen Elkarteak kolaborazio hitzarmen bat sinatu dute gaur Gernikan. Hitzarmena “2030 Agenda” eta “Garapen iraunkorreko 17 helburuak” aintzat hartuta itxi da. Sinaduran eta horren ondoren Urdaibaiko Ekoetxean ateratako argazki saioan […]


Ezker Iraultzailea - Piñera eta Lenin Morenoren pandemiaren kudeaketa kriminalak Txileko eta Ekuadorreko klase arteko borroka astintzen du\nGloboaren puntu kardinal guztietan, gobernu kapitalisten krisi ekonomiko eta sanitarioaren kudeaketak gizarte-amorruaren pilaketa mehatxagarria eragiten ari dira. Ameriketako Estatu Batuetan, Erresuma Batuan, Alemanian edo Kolonbian egiten ari diren mobilizazioak abisua dira. Latinoamerika ez da salbuespena. Duela gutxi eztanda iraultzaileak eta altxamenduak eragin zituzten arrazoiak areagotu baino ez dira egin.\nPandemiak Txile eta Ekuador miserian murgildu ditu eta polarizazio soziala areagotu du\nOsasun arloko kolapsoa sakona da Txilen: Pinotxeten diktaduraren garaian hasi ziren pribatizazioei eta murrizketei, ondorengo Gobernu demokratikoekin jarraitu zutenei, Piñerak eragindako gaixotasunaren erabateko gutxiespena gehitu behar zaie. Bere kezka nagusia ekoizpen-jarduerari kosta ahala kosta eustea izan da. Trumpen eta Bolsonaroren Gobernuek jarraitutako dinamikari eutsiz, Piñerak uko egin zion adituek milaka heriotza saihesteko aldarrikatzen zuten "erabateko berrogeialdia" aplikatzeari. Ekaina amaieran, 270.000 kutsatu eta 5.500 hildako ofizial baino gehiago zeuden.\nTxosten batzuen arabera, pandemiaren kudeaketa kriminal horrek bilakaera dramatikoa izan lezake. Washingtongo Unibertsitateko Medikuntza eta Osasunaren Ebaluaziorako Institutuaren arabera, Txilek, 19 milioi biztanle dituen herrialde batek, 12.000 hildako inguru izan ditzake Covid19k hiru hilabete baino gutxiagoan. Proiekzio horien arabera, heriotza-tasa 65,78 izango litzateke 100 mila biztanleko: Latinoamerikako indizerik altuena.\nLenin Morenok, Ekuadorreko Piñeraren homologoak, jarrera bera izan du. Pandemiaren hasieran Guayaquilgo kaleetan pilatutako gorpuen irudi makabroek mundua astindu zuten. Gobernuak zifra manipulatuak argitaratu dituen arren, hildakoen kopurua 6.000 baino handiagoa da. Kutsatuak 40.000 inguru dira. Hiri nagusietatik kanpo, osasun publikoko sarea ia ez da existitzen, eta, beraz, gaixotasunaren eraginaren dimentsioa gutxietsi egin da.\nMorenoren eta bere kabinetearen gizarte-urruntzearen kudeaketak ekoizpen eta merkataritza kateei eustea bermatu du. Pandemiak Ekuadorren izan duen inpaktu kritikoa gorabehera, dekretatutako berrogeialdia oso mugatua eta laburra izan da. Kutsadurak prebenitzeko sistema berria eremuen erregulazio oso ahulean oinarritu da, eta horrek milioika kutsatzeko arriskua eragin du, batez ere zentzu ekonomiko eta sanitarioan sektore zaurgarrienetan.\nKoronabirusa, gosea eta langabezia: Txileko iraultzaren sugarra berpizten duen egoera leherkorra\nEkoizpen sektoreen zati handi bat geldiarazteak benetako drama eragin du eguneroko lan informalaren mende dauden pertsonentzat, Txileko biztanleria pobrearen %60 hartzen baitu. Pandemiak milioi eta erdira igo du langabezia, eta 460.000 langileei kontratuak aldi baterako eten egin zaizkie; izan ere, 80 mila enpresak baino gehiagok "enplegua babesteko" Legeari heldu diote. Gizarte-hondamendi horren aurrean, administrazioak laguntza publikoen ustezko ordainketa bat iragarri zuen. Baina, beste herrialde askotan gertatu den bezala, diru-laguntza horiek bankarien eta enpresaburu handien poltsikoetara joan dira erreskate moduan, eta Piñera bera izan da onuradunetako bat.\nEgoera jasanezin hori herrialdearen azken urteetako krisi iraultzailerik handienaren erdian iritsi da. Iazko urriaren 18an mobilizazio eta greba uholdea hasi zen. Miloika lagunek kaleak hartu zituzten, eta Piñeraren Gobernua eraisteko zorian egon ziren. Buruzagi sindikalek eta ezker erreformistak emandako babesa da Sebastian Piñerak Moneda Jauregiaren buruan jarraitzeko arrazoi bakarra; izan ere, Gobernuak egindako erreferendum konstituziogilearen proposamena onartzeko eskua luzatu zioten presidenteari.\nEgoera horren aurrean, herritarren erantzuna berehalakoa izan da. Lapikoak, adierazpen espontaneoak eta barrikadak izan dira berriro ere nagusi, batez ere Santiagon. Protestak Chiloé uhartean iritsi ziren urrunen, Los Lagos eskualdean. Erakundeek ekoizpen-jarduera erabat gelditzeari uko egin ziotenez, langileak ekintzara jo zuten, uharterako sarbideak itxiz, errepideak moztuz eta eskualdean pisu ekonomiko handia duten hainbat gatz-enpresetan greba aldarrikatuz. Beste behin ere, Gobernuaren erantzuna protestekin amaitzeko indar armatuak bidaltzea izan da, ekintzaileak eta sindikalistak atxilotuz.\nGosea izan da protestetako beste pizgarri bat, Santiago hegoaldeko herri txiroetan ikusi den bezala, El Bosqueko komunan, hain zuzen ere. Herritarren eta armadako indar berezien arteko liskarretan islatu da protestek izan duten gorakada. Oraingoz, hamar zauritu eta zortzi atxilotu baino gehiago daude.\nProtestak geldiarazteko, Piñerak 2,5 milioi pertsonari janari saskiak emango dizkiela iragarri du. Limosna bat, keinu populista izan nahian, oso gutxi balio izan diona. El Bosqueko matxinadaren aurkako lapikokadak eta elkartasun-adierazpenak etengabe gertatu dira azken asteetan, eta titularrak izan dira nazioartean.\nPiñeraren batasun nazionala: burgesiaren estrategia langile klasea geldiarazteko\nPandemiak aitzakia bikaina eman dio Piñerari oposizioarekin batera kontzentrazio bloke nazionala sendotzeko. Etengabe zabaltzen ari zen amorruaren aurrean, presidenteak "akordio nazional handi bat" sinatzeko deia egin die indar politiko eta sindikal guztiei, euren kudeaketari egindako kritikak alde batera uzteko eskatuz, denak norabide berean baturik arraun egiteko, hau da, ordena kapitalistaren egonkortasuna babesteko ahal duten guztia egiteko. Txile Alderdi Sozialistak (PSCh) eta Frente Ampliok (Fa) onartu dute xantaia hori, maiatzaren 29an itun honen negoziazioan parte hartu baitzuten.\nTxileko Alderdi Komunistaren (PCCh) jarrera ez da oso bestelakoa izan. Piñerarekin negoziazioetan parte hartzeari uko egin badiote ere, etorkizunean akordio batera iristeko aukera zabalik utzi dute, presidenteak "herrialdeko gehiengoaren, langileen, heldu nagusien, gazteen, emakumeen eta herri indigenen alde egingo duen proiekturen bat aurkezten badu". 30 manifestari eta 22.000 atxilotu hilketaren arduradun nagusiarekin negoziatzera eseri? Kuarteletan torturatzen eta bortxatzen duten miliko eta polizien agintari gorenarekin negoziatu? Irain bat da, azken hilabeteotan kaleetan borrokan bizitza arriskuan jarri dutenentzat!\nAlderdi Komunistak proposatu duen alternatiba, herrialdeko historiako krisi ekonomiko eta humanitario handienetako baten aurrean, pertsona aberatsenen ondarearen %2,5eko zerga eskatzea izan da. Baina Txilen azken aldian mahai gainean jarri dena gizartearen eraldaketa sozialistaren beharra izan da, eta agerian geratu da hori lortzeko dagoen indar izugarria. Kapitalismoarekin hausteko programa baten alde borrokatzea da PCCHaren zuzendaritzak defendatu beharko lukeena, borrokari benetan ekarpena egin eta mugimenduaren aldarrikapenak lortu nahi baditu, masen arazoak konponduko ez dituzten horrelako neurri guztiz kontserbadoreak eta eskasak planteatu ordez.\nLenin Moreno erasora itzuli da: "Paketazoa 2.0"\nBestalde, Lenin Moreno presidenteak pandemiaren impassea baliatu du azken hiruhilekoan planteatutako "paketearen" inbidiarik ez duen beste erasoaldi ekonomiko bat egiteko, Nazioarteko Diru Funtsaren aginduari men eginez. Hamar eguneko protesta eta martxa sutsuen ondoren, neurri horiek atzera bota zituzten, eta milaka indigenek, gazteriaren eta bertako langileen mugimenduaren laguntzarekin, Quito hiria okupatu eta hiriburuko exekutiboa ihesi eraman zuten.\nIkasitako ikasgaiak kontuan hartuta, doikuntza berriak formula zehaztugabe eta zehaztugabeen azpian ezkutatzen dira. Alde batetik, Lege Humanitario izen faltsuarekin, aurrekaririk ez duen lan-kontrarreforma bat ezkutatzen da. Kontrarreforma horren alderdirik kaltegarrienak dira kotizazioak % 55era arte jaistea, funtzionario publiko guztien lanaldia eta soldata murriztea edo oporrak desauratzea. Murrizketekin jarraituz, gastu publikoa 4.000 milioi dolar jaitsiko dute, Tame airelinea bezalako enpresa nazionalen itxierarekin batera. Morenok ez du erregaiaren subsidioa ezabatzen - 2019ko urrian mugimenduaren aldarrikapen nagusietako bat izan zen -, baina trikimailu lotsagabe batek ezerezean utziko du: erregaien prezioa petrolio-upelaren prezioari lotzea da plana, orain gutxienekoen azpitik baitago. Baina balioak gora egiten duen unean eta - kontuan hartuta erregaiek prezioa bikoiztu dezaketela - horrek oinarrizko produktuak izugarri garestitzea ekarriko du. Horri gehitzen badiogu inflazioa etengabe igotzen ari dela, neurri horien aurreikuspenak etxeko ekonomiarako oso beldurgarriak dira.\nEkuadorren klase-borrokan sakontzeko aukera\nEkuadorreko biztanle gehien-gehienen bizi-baldintzak muga-mugan daude. Lanaren Nazioarteko Erakundeak berak% 65 tasatzen du lan informala, hau da, pandemiaren erdian, herrialdeko lan-indarraren erdiak baino gehiagok diru-sarrerak jasotzeari utzi dio. Ekonomia formalean lan egiten duten biztanleentzat egoera ez da askoz atseginagoa: % 14 hilean 80 dolar baino gutxiago sartzen dira, eta% 3 muturreko pobreziaren mugaren azpian daude.\nEz da harritzekoa, iazko borroken biharamuna eta Covid19aren aldeko pandemiaren shocka gorabehera, joan den astelehenean, maiatzak 25, milaka pertsona Quiton eta Guayaquilen joatea Langileen Zentral Unitarioak (cut) deituta. Morenoren neurri neoliberalen pakete berria kentzea eskatzen zuten, datozen borroken abisu serio bat emanez. Bien bitartean, 2019ko leherketa sozialean erabat garrantzirik ez zuen Indarren Gizarte Konpromisoaren Mugimenduaren bitartez, korreismoak pakete berriaren aurkako helegitea aurkeztuko duela adierazi du. Bestalde, Ekuadorko Nazionalitate Indigenen Konfederazioak (CONAIE) ez zuen protestekin bat egin Gobernuaren osasun eta kontraesaneko argibideengatik; izan ere, Gobernuak lanera joatea bideragarria dela dio, baina ez protestetara. Hala ere, dagoeneko iragarri du mobilizazioak prestatzen ari dela, haren oinarrien konbultsioak lurrikara handia eragin baitu.\nBorroka iraultzaileak bakarrik amai dezake miseria\nUrrian Ekuadorren egin ziren mobilizazioak bukatzeko akordioa Lenin Morenok egindako promesa epelean oinarritu zen, erabat inguratuta, ahulduta eta isolatuta. Indar korrelazioa oso ona izan arren, boterearen auzia mahai gainean jartzeraino, CONAIEk itun hori sinatu zuen, mugimendu osoa desmobilizatuz, Morenoren ukoa, manifestarien polizia hiltzaileen epaiketa edo inbertsio publikoen plana eskatu ere egin gabe. Iragan berri diren borroken fronte bakarra errepikatuz, CONAIEk, Cutek eta Langileen Fronte Unitarioak mobilizazio-plan berri bat bultzatzeko indarra dute. Frogatutako indarra eta Morenoren traizioa nahikoa argudio dira ehunka milaka ekuadortarrengana iristeko, Nazioarteko Diru Funtsaren Gobernuaren aurka borrokatzeko irrikaz.\nMorenorekin batera, Sebastian Piñerak indar erreformista eta parlamentarioekin lortutako akordioak, mugatuak izan arren, paper busti bihurtzen dira automatikoki. Osasun publikoaren krisiak eragindako desadostasunetik aterata, erreferendum konstituziogilea sine die atzeratu dute Txilen. Bitartean, eskuineko gobernuak jarrerak hartzeko aprobetxatzen du, erabat jakitun baita zein fasetan sartzen garen. Txileko Alderdi Komunistako, Unitate Sozialeko Mahaiko eta Txileko Langileen Zentral Unitarioko (CUT) buruzagiek borrokarako, greba orokorrerako eta lantegietako okupaziorako deiak egin beharko lituzkete Piñerako Gobernua erortzea eskatzeko.\nHilabete hauetan inoiz baino argiago geratu da zein kriminala den sistema hau eta zein beharrezkoa den sistema hori amaitzea. Latinoamerikako klase herrikoiek une historikoaren mailan daudela erakutsi dute, zalantzarik gabe. Kontinente osoan, iparretik hegoaldera, milioien kontzientzia-maila aurrerapauso handiak ematen ari da, eta, aldi berean, aurrera egiten ari da masen antolaketan eta indar errepresiboekiko liskarretan, maila kuantitatiboan eta kualitatiboan. Txileko eta Ekuadorko masek beren esku dute produkzio-jarduera eteteko indarra, osasunerako arriskua dagoen bitartean. Askoz ere indar handiagoa dute sektore sanitarioaren, farmazeutikoaren eta ekonomiaren palanka guztien nazionalizazioa inposatzeko. Hala ere, konkista hauek erabat bideraezinak dira zapaltzen dutenen eskutik, eta kapitalisten interesei bakarrik zerbitzatzen diete: ez dago irtenbiderik batasun nazionalaren politikan eta oligarkiarekin itunik. Bizitzea merezi duen bizitza baten aldeko borrokak sozialismoaren aldeko borroka dakar ezinbestean.\nLenin Moreno kanpora!\nLatinoamerikako Errepublika Sozialisten Federazioaren alde!


Coucy-lès-Eppes - Wikipedia, entziklopedia askea.\n49° 33′ 09″ N, 3° 46′ 12″ E / 49.5525°N,3.77°E / 49.5525; 3.77Koordenatuak: 49° 33′ 09″ N, 3° 46′ 12″ E / 49.5525°N,3.77°E / 49.5525; 3.77\nEppes, Marchais, Mauregny-en-Haye eta Samoussy\n626 (2018ko urtarrilaren 1a)\n318 (%50.8) 306 (%48.9)\nCoucy-lès-Eppes Frantziako udalerri bat da Aisne departamenduan dagoena, Frantzia Garaia eskualdean. 2013an 620 biztanle zituen.\n2007an udalerrian erroldatutako biztanleak 572 ziren. Familiak 218 ziren, horien artean 52 pertsona bakarrekoak ziren (24 bakarrik bizi ziren gizonak eta 28 bakarrik bizi ziren emakumeak), 73 seme-alabarik gabeko familiak ziren, 89 seme-alabarik gabeko bikoteak ziren eta 4 seme-alabak dituzten guraso-bakarreko familiak ziren.\n2007an 245 etxebizitza zeuden, 227 familiaren etxebizitza nagusia ziren eta 18 hutsik zeuden. Etxebizitza guzti hauek 245etxeak ziren. 227 etxebizitza nagusietatik 189 bere jabearen bizilekua ziren, 32 alokairuan okupaturik zeuden eta 6 doan lagata zeuden; 7 etxek bi gela zituzten, 22 etxek hiru zituzten, 58 etxek lau zituzten eta 140 etxek bost zituzten. 180 etxek euren parking plaza propioa zuten azpian. 95 etxetan ibilgailu bat zegoen eta 100 etxetan bat baino gehiago zituzten.\nCoucy-lès-Eppes udalerriko biztanleria-piramidea 2009an .\n2007an lan egiteko adina zuten pertsonak 365 ziren, horien artean 261 aktiboak ziren eta 104 inaktiboak ziren. 261 pertsona aktiboetatik 242 lanean zeuden (130 gizon eta 112 emakume) eta 19 langabezian zeuden (8 gizon eta 11 emakume). 104 pertsona inaktiboetatik 36 erretiraturik zeuden, 31 ikasten zeuden eta 37 "bestelako inaktibo" gisa sailkaturik zeuden.\n2009an Coucy-lès-Eppes udalerrian 233 unitate fiskal zeuden, 603 pertsonek osaturik. Pertsona bakoitzeko diru-sarrera fiskalaren mediana urteko 15.981 euro zen.\n2007an zeuden 22 komertzioetatik, 1 erauzte enpresa zen, 1 janari enpresa zen, 2 bestelako produktu industrialen fabrikazioko enpresak ziren, 4 eraikuntza enpresak ziren, 4 ibilgailuen saltze eta konpontze enpresak ziren, 3 garraio enpresak ziren, 2 ostalaritza eta jatetxe enpresak ziren, 1 zerbitzu enpresa zen, 1 administrazio publikoko enpresa zen eta 3 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 5 zerbitzu publikoetatik, 1 posta bulegoa zen, 1 margolaria, 1 eraikuntza enpresa eta 2 ile apaindegiak.\n2000. urtean Coucy-lès-Eppes udalerrian 7 nekazaritza-ustiategi zeuden.\nEppes (2,4 km)\nMauregny-en-Haye (3,0 km)\nVeslud (3,4 km)\nFestieux (3,6 km)\nCourtrizy-et-Fussigny (3,9 km)\nSamoussy (4,3 km)\nMarchais (4,9 km)\nMontaigu (4,9 km)\nParfondru (5,0 km)\nMontchâlons (5,3 km)\nGizy (5,4 km)\nAtlas Digital del Imperio Romano: 17399\nOrriaren azken aldaketa: 10 otsaila 2021, 06:20.


Jarrai dezagun lanean - - Tolosaldeko ataria\nJarrai dezagun lanean\nNaiara Alvarez 2020-02-12 19:58\nAzkenean iritsi zen hainbeste itxarondako larunbata. Ohiturari jarraituz, Iurre tabernan elkartu ginen, partidaren aurretik kafe bat hartzeko\nLogroño B taldearen aurka jokatzen genuen. Nahiz eta sailkapenean gure atzetik dagoen taldea izan, aurkari gogor eta zail bat espero genuen, fitxaketa berriak egin dituzte-eta. Hau jakinik, gogor entrenatu genuen astean zehar, asteburura ahalik eta ondoen iristeko.\nTalde bisitaria eroso sentitu zen lehen zatian, nahiz eta ate aurrean ez asmatu. Husnako berdinketarekin joan ginen atsedenaldira. Bigarren zatian, rol aldaketa bat izan zen. Galdu ezin genuen partida zela jakinda, dena eman behar genuen. Beraz, aukerak sortu genituen, eta amaierara arte borrokatu genuen. Azkenean, baina berdinketarekin konformatu behar izan genuen, eta puntu bana lortu genuen bi taldeek.\nNahiz eta jaitsiera postuetatik ateratzeko nahikoa puntu ez lortu, lanean jarraituko dugu, eta ziur nago emaitza hobeak iritsiko direla. Goazen neskak!


Muller Plaza eta San Juan festa borobila -\nMuller Plaza eta San Juan festa borobila\nPosted on 2015/06/24 by berbaizu\nArratsaldeko 19:30ak ziren Markel Baroja bertsolari deustuarrak (edo abandoztarrak?) lehen gaia jarri zienean Ander, Mikel eta Enareri. “Gaur San Juan gaua da eta bi galdera ditut zuentzat: 1- zer botako zenukete sutara? Eta 2- zer ez zenukete botako sutara?”. Apunteak izan ziren Elorri Bertso Eskolako hiru bertsolariek gehien aipatu zituztenak: Enarek sutara botako zituen, Anderrek ez, ordea; bere lehengusinak nahi dituelako hurrengo urtean. Lehengusu arduratsua, beraz, Ander.\nGerora, ofizioetara pasatu ziren eta Mikelek polizia bat antzestu zuen, zeini Ander baserritarrak deitzen baitzion arazo bat zuelako: Enare biluzik agertu da bere baserriko soloan, San Juan ohiturak hala aginduta. “Nola kexa zaitezke emakume bat biluzik agertu izanaz?” galdetu zion poliziak. “Baserritarrak ezin dira homosexualak izan?” arrapostu egin zuen Anderrek, Enarek biluztera gonbidatzen zuen bitartean. Umorea nagusi bertsoetan. Enarek ez zuen Markel Baroja bezalakoa izan nahi eta Deustuan nahiko antiagurrak garela diosku gai-jartzaileak.\nEtenik barik Baffeti taldearen bi kitarra eta akordeoia taula gainean prest zeuden. Deustuko gazteak Esperantzara kondentua kantaren akordeak jotzen hasi orduko, beteta zegoen Mullerenea. Jende gehiago kabitu ezinik, atea zabalik eman zuten kontzertua, kanpoan zeuden entzunleek ere profitatzeko. Aipagarri oso izan zen Badira Hiru Aste kantaren Baffetiarrek egin zuten moldaketa, Mikel Urdangarinen melodiak euskararen aldeko aldarria bihurtzeraino. Urteko arratsalde luzeena aurrera zihoan eta iritsi zen Baffetiarren bisa: Ken Zazpiren Irudi Biluztuak. Kitarra bat eta akordeoia alde batera laga, eta kitarra bakarrak musikari eutsiz, Deustuko gazteen ahots goxoek Eñaut Elorrietaren berbak mimatu zituzten, publikoak koroak egiten zizkielarik.\nTxalo artean amaitu zuten kontzertua eta luntxerako ordua iritsi zen. Berriketan jan genituen Niko eta Ainhoak prestatutako pintxo goxoak, lagun zaharrak eta lagun berriak agurtzen genituen bitartean.\nGero badakizue: San Juan bezpera zen eta Berriz Bideko parkera abiatu ginen Akerrak zelan pizten zuen sutzarra ikustera: penak sutara botaz eta lagunartean gau laburrena ospatuz.\nHemen sakatuta argazki guztiak\nThis entry was posted in Bazkideak, Berbaizurenak, Berbalaguna, Deustua, Mullerenea by berbaizu. Bookmark the permalink.


Eguneko zentroetako langileen txertaketa ostiralean hasiko da EAEn\n"Jarraian" udaltzainen eta etxeko laguntza zerbitzuko beharginen txanda izango da.\nKoronabirusaren aurkako txertaketa kanpaina. Argazkia: EFE\nOsasun Ministerioak 45-55 urtekoak sartu ditu txertaketa egitasmoan\nHasi da jada txertaketa Ertzaintzan eta osasun pribatuan\nEAEko eguneko zentroetako langileen txertaketa ostiralean hasiko da, AstraZenecaren covid-19aren aurkako lehen dosiarekin, eta "jarraian" txertatuko dituzte udaltzainak eta etxeko laguntza zerbitzuetako beharginak, eksumena duten erakundeekin egutegia adostu ostean.\nGotzone Sagardui Osasun sailburuak agerraldia egin du Legebiltzarreko batzordean pandemiaren eboluzioaren berri emateko, eta iragarri du datorren astean espero zuten Modernaren dosien erdiak jasoko dituztela, 810 hain zuzen ere, baina horrek ez duela immunizazioa arriskuan jarriko, bigarren dosiaren "stock estrategikoari" esker.\nEAEn dauden, eta erresidentzietan bizi ez diren, 80 urtetik gorako 162.000 pertsonen txertaketari dagokionez, Sagarduik jakinarazi du datorren astean 100 urtetik gorakoekin hasiko direla, eta ondoren 95etik gorakoekin jarraituko dutela, errenkadan.\nSagarduik esan du aldaera britainiarrarenak direla positiboen % 20, eta horregatik eguneratu egingo dutela sekuentziazio protokoloa laborategietan, aldaera hori kutsakorragoa den ala ez egiaztatzeko.\nAzpimarratu du AstraZenecaren 4.500 dosiak jasotzen hasi direla 55 urtetik beherako ertzainak, eta ertzain guztien % 60 dela hori. Datozen egunetan erabakiko dute eguneko zentroetako eta etxeko laguntza zerbitzuetako langileen eta udaltzainen txertaketarako egutegia.\nAdineko pertsonentzako eguneko zentroetako langileak izango dira lehen dosia jasotzen lehenak, eta ostiralean hasi nahi dute prozesua.\nOsakidetzako lehen lerroko osasun langileen txertaketa ez dutela amaitu aitortu du, baina azaldu du Pfizerren eta Modernaren nahikoa txerto ez dituztelako jaso izan dela. Osakidetzako langileen % 45 txertatu dute, eta dagoeneko hasi dira sare pribatuko osasun langileak txertatzen.\nEz du datarik "aurreikusi" nahi izan txertaketa erritmoaren inguruan, Osasun Sailaren "kontroletik erabat kanpo dauden kontuengatik baldintzatuta" dagoelako. Horregatik, gaineratu du ez dela "gaitasun kontua, baizik eskuragarritasunarena".\nEAEko txertaketan eta gainerako erkidegoetan "erritmo desberdinak" dituztela, baina kolektiboen lehentasuna Osasun Publikoaren Batzordean zehaztutakoa dela azaldu du.\nOposizioko alderdiek kritikak egin dizkiote txertaketa prozesuari. Rebeka Uberak (EH Bildu) esan du Gurutzetako Ospitalean lehenago txertatzen ari direla idazkaritzako langileak gaixoak zuzenean artatzen dituzten osasun profesionalak baino.\nJon Hernandez Elkarrekin Podemos-IUkoak ez du zalantzan jarri dosiak gordetzeko estrategia, baina bai egutegia, zeren anbulantzietako langileak ez dituzte txertatu, nahiz eta "lehen lehen lerroan egon".\nLaura Garridok (PP) uste du txertaketa modu "kaotikoan" egiten ari direla, "oso erritmo motelean", egitasmo zehatzik gabe eta kolektiboak lehenesterakoan "desordenarekin".


Ostiko batez inurritegia harrotu nuela banekien eta, dominoen efektuaren arabera, orain gauzak argiago suertatuko ziren. Segurtasunik ez neukan, bistan dena. Erabaki nuen oinez Baionaratzea Aturriren hegiak aztalkatuz. Digaren gainetik orekaren baldintza frogatu nuen, Brise-Lamesko ontzitxoen burdinkiak karranka eta urrunago Lazaretako oihanean gerizatzean kukua kantari hauteman nituen: sos pilistarik ez nuen sakelan, ez nintzen alabaina aberasteko bidean. Parean ADAko altzairutegia su eta ke zebilen edozein egunez, igandeetan halaber. Baionako portuko azpiegitura guztia miretsi nezakeen. Euripean eta laino zurbilak troxatzen zuela, herdoilaren erresuma biribiltzen zuen. Malenkonia mikatzak akuilatu ninduen ibai ertzeko txirrindularien xendratik desertu antzera bihikatzen zihoan hiri erdiraino.\nIndar sobera galdu nuen Moura villa zirrimarratzen. Akitua nintzen. Biluzi, garbitu eta oheratzeaz beste aukerarik ez nuen. Salbu, agian, telebista piztu eta Dr. House sailaren ale baten begimentzea. H1N1 sukarraren pandemiaren garaian osasunean atxiki ninduen eskualdeko mediku bakarra izan zela erraten nien arraileriaz Prezios eta Zokori, haiek ministro panpalinak bidali paperekin txertatzera ernatu zirela. Ezpainak burla kokinez plegatuz, naski, loak eraman ninduen urrutizkinaren dei ozenak iratzarrarazi arte:\n— Etorri da.\n— Nor? Nor zara?\n— Elgebeltz. Komisaldegira. Apeuak funtzionatu du.\n— Nolwen... zure burua aurkezten ahal zenuke telefonatzen didazunean! Lehenbizian ez dut ezer ulertu. Pozten naiz. Ez dut deus atzeman han errautsaz aparte. Egiazko euskaldunek pintatzen dituzten lemetarik bat zizelkatu dut gizonaren sotoko atarian.\n— Badakit. Eta jakizu samur dela... Zortzietan bukatzen dut. Zurera joango naiz?\nAlgara arinaren partekatzeak ederki erakutsi zidan berea erantzun beharrik ez zuen galdera zela. Ez nintzen berriz morfeoren besoetan kukubilkatuko. Sukaldeko mahaian, ogi purrusken eta goizeko gosariaren hondarretan ihalozka zeuden txostenetara zuzendu nintzen.\nElgebeltzek zioenez, Janaren adiskideetan oraindik zoharki mintzatu ez zen lekuko bat bazen. Ikerketa ofizialak ahantzi zuena. Balichoneko etxebizitza gorakoietan plantatua zen Janaren behialako eskolako laguna. Julieta Iks anderearen zenbakia utzia zidan Daniel Elgebeltzek. Afera garrantzitsu baten bipiltzeko berehala pasatuko nintzela ahoskatu bezain laster berriz karrikan nenbilen.\nKatedralaren aldamenetik urratu nuen Place des Basques-etik Harispe marexalaren etorbideraino. Dirua usnatzen zitzaion Baionako aldean nengoen: baratze ingeles zainduak, kodigoekiko bortak, erakunde entzutetsuen egoitzak eta izkinan, nahasketa sozialaren ikurrak bailiran, Balichoneko dorre herrikoiak. Julietak gaztetxearen saihetseko jargi orlegian igurikatzen ninduen. Begietsi nuen, pipa eta pipa, zainetan.\nJulietaren oinetan alimaleko zakur astun eta lasaia tapalakatua zen. Emazteak sokatik zetxikan eta noiztenka balakatzen zuen eztiki.\n— Aspaldiko istorioak dira. Janarekin nintzen Uztaritzeko seroren ikastetxean. Ostegun arratsaldeetan, debekatuagatik, Baionara etortzen ginen garagardoak edatera, erretzera eta mutikoekin ausatzera. Jada ageri ez den kasernako soldadu gazteak ziren gehienak edo gazteleraz ari zitzaizkigun Hegoaldetik haizatu errefuxiatuak. Hautua bagenuen. Gertakari horiek adiskidantza bat zigilatzen dute, ez?\n— Pentsatzen dut baietz. Ukan duzu zuk Janaren berririk ahitu zenez geroztik?\n— Ez eta pena dut. Eskuko bost erien antzera elkarri atxikiak ginela sinesten nuen. Jana, Daniel, Marti eta laurok genbiltzan bandan. Desagertu zen Baionako Besta haietan berdin. Daniel eta Marti herriko etxerantz joan bitartean Jana eta biok Santizpiritura arteztu ginen. Reduit plazan bereizi ginela erran dizu Danielek?\n— Ez dirudi sekretua.\n— Zubia trabeskatu genuen. Hein bat edanak ginen. Erdigunean begiz ezagutzen nuen mutil batekin atzean gelditu zitzaidan Jana, eleka. Inguratu eta ohartu nintzen Jana gizon harekin urtu zela gauaren minean.\n— Ez zinen arranguratu?\n— Zergatik? Ez ginen adin txikikoak. Hogei urteak ederki digerituak genituen. Gainera potiko plaxent hura ez zitzaidan arrotz. Zergatik axolatuko nintzen? Ez ginen orduan beldurrez txirikordatuak. Beharko genukeelarik alta...\n— Oroitzen zara norekin joan zen?\n— Amesgaiztoek itzulipurdika jartzen nautelarik begitarte bat dakusat. Zehatz. Esnatzean, hargatik, deus ez. Saiatzen naiz. Jana desagertua da eta ni desesperatua.\nJulieta Iksek samurtasunez bezain bere baitako mamuak jabaltzeko, hortz higatuekiko zakur melengaren ahoan kokatu zituen hatzak. Zigarreta piztu eta bere baitatik segitzen zuen:\n— Zenbait minutu lehenago trukatu genituen solasez ere ez naiz gogoratzen. Janaren ahotsa dantzut, baina debaldetan. Agian norekin zihoan erran zidan... izen bat eman. Aski nuke sosegatzeko.\n— Hipnosiaren teknika zer den badakizu?\n— Amaia, aukerarik baldin baduzu prest nago. Sekula ez diot nire buruari Janaz hain axola gutxi eduki izana barkatu, bereziki 1985eko Baionako Bestak bukatzean. Deprimituta nago, erremedioz hordi. Ordutik ez dut ezer onik obratu.\n— Antolatuko dut. Bihar edo etzi.\n— Ahalik lasterren. Jakin nahi dut. Ez dut aparentziarik ere onetsi bortxatzailearen tesia. Dupont de la Cuna auzitegian zelatatu nuenean, pista faltsua zela susmatu nuen. Aski garratz ordaindu du gizagaixoak egin ez duen krimen batentzat. Eta... mutikoaren izena... mihi puntan daukat.\nJulietaren zenbakiak notatu nituen azal leun eta beltzeko karnet urrian. Zakurrari musurika ari zitzaion jada, sutsu, mutiko horren izena mihi puntan daukat errepikatuz, behin, bitan... Anartean RDVa finkatu nuen Ilse Traumberg psikologoarekin. Denbora batez, ez hain aspaldi, harremanaren mihisea bastatu genuen. Orokorrean ongi konpontzen ginen, baina luzera nire cap bourrut izaera patologikoaren patitzea zaila zitzaion.\n— Errientsek ez ote zieten zure gurasoei eskolako medikuarengana jotzea aholkatu hiperaktibitate nazkagarri horren sendatzeko?\n— Ez dun hoberik... —irriz lehertu nintzaion: bi zaflako ozenez eta arto jorratzera bulkatuz kalmatzen gintuzten.\nSalbai hutsak ginen mende haietan ez zen psikologo premiarik. Hamaika koloretako pilulen eta elektrodo hezeen ildotik burumuin pilpiratsuak lobotomizatzera plegatuko zitzaizkigun; betikoa erranen ziguten gero: zuen onerako ari gara. Gure onerako, baserritar umeak apalesten zituzten, herriko hizkuntza ezabatzen zuten ezpain isiotuetarik, auherrak ginela zioten, gure onerako, neska sortu izanaz ahalketzen gintuzten, gure onerako, eta azkenik, gure onerako, kasko zokoak sinapsirik gabe gelditzekoak ziren.\n— Arren zoaza, bai, bena berehala...\n— Lagunak gara, ezta?\nOrbe karrikako laugarren estaiko apartamentuan aterpeturiko Ilse Traumbergek atea gogotik ireki zidan. Behialako ments-bulta ahantzia genuen biek.\n— Zure beharra daukat, Ilse.\n— Amaia... badakizu zuretzat nagoela osoki. Zure barne-piztiekin baketzeko tenorea datorkizu ala?\n— Hipnosi saioa egiten ahal duzu bihar azkorrian?\n— Bai, bistan dena. Kabinetea zabalduko dudanean. Zurekin?\n— Zorigaitzez, ez. Jinen naiz... lasai... nire aldian. Izen bat mihi puntan daukan andere batekin. Bizitza damuz malgortu zaio. Hormatu nahi baduzu.\n— Erraiozu zortzietan etortzeko. Faltarik gabe.\nAlison Krauss country abeslariaren ahotsak Ilseren egongela firingolatzen zuen. Larruzko jargia erosoan kuzkurtu nintzen. Motozerraz ere nekez moztuko zen ekialde erditsuko bixkotxa ekarri zuen maitale ohiak, te beltzez arradatu kikara birekin. Pastelari nakako ederrak ematen genizkiola mintzo ginen honetaz eta hartaz, eta astelehen papertsuan Ilsek entzuten zuen irratiko soinu bandatik Dolly Parton, April Martin, Gillian Welch, Nancy Griffith, Iris DeMent, Lucinda Williams, Patti Casey, The Wailin' Jennys eta Emmylou Harris pasatzen ziren, aingeru begirale. Gitarra apalaxiarren intimitateak gustatzen zitzaizkidan Ilseri bezainbat, Minessotta, Vermont edo Ohioko belardietan kulunkatu bozak eta Arizonako navajoen basamortuetako intziriak.\nElkarri begiratu genion. Daniel Elgebeltzen istorioa kontatu nion. Dena ez azalduagatik, Nolwen Kergelenen ezagutza egin nuela eta polizia kapitaina zela aitortu nionean, haize-eihera zaharraren pare higitu zituen besoak:\n— Segur naiz Nolwenekin egunerokoak dakarren anbiguitate zamaz jabetuko zarela. On dagikezu ikastea askotan ez dela egoera beltz edo zuri. Maitasuna bezalakorik ez da gure zoko-gune minberenetan labana landatu eta aurpegia odolez blai Edipo gizagaixoaren antzera oihuz galdezka plazara bultzatzeko. Larrua jotzen duzun oroz zerbait mugitzen da munduaren sabelean, ukimena, urrikalmena eta ulermena biderkatuz. Ordura arte irudika ezina zitzaizuna egiten duzu eta ohartzen zara hori dela jendetasunaren zutarria. Aitzina goaz gure baitako etsaia, arrotza, arerioa eta ezberdina onartuz. Mugarik ez altxatuz. Saalburgeko limes ukigarria argiki ez da bizi garenontzat eraikia...\n— Bukatu da?\n— Asteleheneko moral irakasgaiaren orena...\n— Bai, bukatu da. Eta bozkariatzen naiz zuregatik.\nErrespetatzen ziren lesbiana leinuen ohituren arabera musukatu ginen, ezpainak ezpainei. Pozten nintzen: Ilse Traumbergekiko biharamuneko tratua izenpetua nuen. Julietari deitu nion etxeratzean. Pozik eta harro nintzen nitaz. Aipatzeak balio zuen, ez baitzitzaidan anitzetan horrelakorik agitzen. Ordenagailuaren tapakia altxatu nuen, espazio barra zapaldu eta nire emailtegira lerratu nintzen mezuak irakurtzeko. Elgebeltzen bat bazetorren: bego... Kanape higatuan etzan nintzen. Egun bakoitzari berea zegokiola marmaratu eta hegaldaz eraman ninduen lo arinak. Kisketan giltza urduriaren hotsa zehaztu nuen. Atx!\nJargiaren atzealdera jauzi negien. Izuak gatibatu ninduen. Ez nuen nehor igurikatzen. Bokaleko lesbian speed dating saioan zeuden Prezios eta Zoko. Borta karrankalariaren bultzatzea lortu zuen itzal mehatxagarriak:\n— Bada norbait?\n— Zer ari zinen gorderik? Ez al zara eguerditan giltzen doblea eman zenidalakoaz akordatzen?\n— Zahartzen ari naiz. Zatoz niregana.\n— Ez nuen gutxiago espero.


Bidaiatu Euskal Herriko bihotzera eta ezagutu ezazu bere izaera berezia\nHiri nukleo hau Nerbioi itsasadarrean zehar hedatzen da eta hiria oxigenatzen duten mendi paisaia ikusgarriek markoztatzen dute. Kultura tradizionala eta berrikuntza lotzeko duen gaitasunak txunditu egingo zaitu.\n1997an Guggenheim museoa ireki zenetik, hiri eta gizarte-berritze ikaragarria jasan du hiria. Frank Gehry txalotuaren lan honek bertako biztanle eta turistak erakartzen ditu urte osoan zehar: sekula ikusi ez den kanpoko arkitektura eta lasaituko zaituen zure zentzurik artistikoena esnatuko duen barrualdea.\nBilboko Alde Zaharra Erdi Arokoa da eta ibaiertzean zehar kokatuta dago. Murgildu kaleek sortzen duten benetako giro bizian. Santiagoko katedrala, Albiako lorategiak, Arriaga antzokia, Plaza Berria... Hartu zure denbora oinezkoen eremu zabalean paseatzeko eta ezagutu tradizio handiko bazterrak.\nHartu indarrak bere pintxo ospetsuekin taberna tradizional ugarietako batean. Gainera, Bizkaiko hiriburuak deskonektatzera gonbidatzen zaitu: da un paseo por el muelle Churruca y deja que tus pasos te lleven hasta el Museo Marítimo de la Ría de Bilbao, donde podrás conocer mejor la historia de esta ciudad y su ría. Bilbao no es solo monumental. Joan BEC-era (Bilbao Exhibition Centre), bilbotarrek gehien baloratzen duten erakusketa- eta ikuskizun-aretora.\nBidegorriak: Bilbotarren jarduerarik gogokoenetako bat hiria bidegorrietatik ezagutzea, hiriaren bizitzako parte direnak. Eta uda baino zer hobe? Sentitu brisa epela aurpegian bizikletaz ibiltzen zaren bitartean\nErriberako Merkatua : Nerbioi aldean ere pasea dezakezu, eta eguzkitan pintxo bat hartu Erriberako Merkatuan. Arkitektura interesatzen al zaizu? Gurutzatu hiriaren bi zatiak lotzen dituzten zubi eklektiko batzuk, esate baterako, Zubizuri zubia (Calatravarena) eta Bizkaia zubia, zeina UNESCOren ondarea den eta Gustave Eiffel-en ikasle batek diseinatuta dagoen.\nGuggenheim : Eguraldi ona eta artea bat datoz, zalantzarik gabe. Ederretsi Guggenheim-eko kanpoko eskultura zoragarriak. Pasatu Louise Burgeoisen "Maman" armiarmaren azpitik, eta lilurarazi Jeff Koons-en tulipa masibo eta distiratsuekin\nUda Bilbon: Uda iristen denean, musikaz betetzen da Bilbo. Denentzako zerbait dago. Zer deritzozu euskal gastronomiaren parterik onena Biosferako Erreserba batean dastatzeari, atzeko planoan soinu bandarik onena izanda? Mundaka Festival-ek hori eta askoz gehiago eskaintzen du\nArtxandako behatokia : Amaitu udako ihesaldia Artxandako behatokian. Oinez joan zaitezke, edo hartu funikularra Funikularraren plazan, Zubizuri zubitik gertu. Ederretsi panoramika ikusgarriak eta esan agur hiri honek merezi duen bezala\nUdazkena ere garai onenetarikoa da Bilboko izpiritu bizian murgiltzeko. Udazkeneko hosto koloretsuz betetako mendi magikoak, Gernikako azoka tradizionala, poteatzeko terrazak... Beso zabalekin itxaroten zaitu hiriak


GORKA OTXOA: “Aktoreon soldatak sare sozialetan dugun jarraitzaile kopuruaren arabera finkatzen hasi dira casting zuzendari batzuk” — Gaztezulo\nGORKA OTXOA: “Aktoreon soldatak sare sozialetan dugun jarraitzaile kopuruaren arabera finkatzen hasi dira casting zuzendari batzuk”\nGORKA OTXOA: “Aktoreon soldatak sare sozialetan dugun jarraitzaile kopuruaren arabera finkatzen hasi dira casting zuzendari batzuk” Inor gutxik daki Kresala euskal dantza taldearen emanaldiek eraman zutela Gorka Otxoa (Donostia, 1979) aurrenekoz jendaurrean aritzera. Oraindik bizarra erdizka hazten zitzaionean antzezten hasi zenetik “eskaintzak aukeratu eta baztertzeko pribilegioa” eduki duela dio eta, hain justu, maiatza erdialdera aurkeztuko du “zeresan handia” emango duen film berria. Tipo apala eta konprometitua da Otxoa, bidaiari amorratua, etxekoen nahiz adiskideen fan leiala beti. https://www.gaztezulo.eus/albisteak/gorka-otxoa-201caktoreon-soldatak-sare-sozialetan-dugun-jarraitzaile-kopuruaren-arabera-finkatzen-hasi-dira-casting-zuzendari-batzuk201d https://www.gaztezulo.eus/albisteak/gorka-otxoa-201caktoreon-soldatak-sare-sozialetan-dugun-jarraitzaile-kopuruaren-arabera-finkatzen-hasi-dira-casting-zuzendari-batzuk201d/@@download/image/IRUDITAN_end 17.jpg\nTestua: Igone Mariezkurrena / Argazkiak: Galder Izagirre\nInor gutxik daki Kresala euskal dantza taldearen emanaldiek eraman zutela Gorka Otxoa (Donostia, 1979) aurrenekoz jendaurrean aritzera. Oraindik bizarra erdizka hazten zitzaionean antzezten hasi zenetik “eskaintzak aukeratu eta baztertzeko pribilegioa” eduki duela dio eta, hain justu, maiatza erdialdera aurkeztuko du “zeresan handia” emango duen film berria. Tipo apala eta konprometitua da Otxoa, bidaiari amorratua, etxekoen nahiz adiskideen fan leiala beti.\nGrabaketa ordutegiek Euskal Herrira itzultzeko adinako atsedenaldia eman diote eta bere hiri maiteko Le Bukowski taberna sonatuan batu gara. Aktore lanbideak jende gehiagorentzat ezagun bihutu duen arren, betiko tipo arrunta dela dio sorbaldak altxatuta, noizean behin lagunekin eta/edo bideokontsolarekin berandura arte endredatzen dena, ez aspergarria baina ezta munduko katxondoena ere. Argazki-saioa hasi eta berehala, ordea, keinu barregarriz baliatu da...\nRol komikora jo duzu guk propio eskatu gabe...\nEgia da... –isilune luze samar bat– ba ez dakit... batez ere hemen, Euskal Herrian, elkarrizketa askotako gidoiek Vaya Semanitara jotzen dute oraindik, eta argazkietarako aurpegi xelebreak jartzeko eskatzen didate... hori nahi zenutela pentsatu dut. Tira, txistez betetako konbertsazioak ematea espero izaten dute gehienek, baina ez naiz horrelakoa, eta gainera umore mota hori ere ez zait gustatzen ez ikusle bezala ezta lanerako ere.\n‘Dramedia’ nahiago duzu, kutsu soziala duen salaketa-komedia. Umorearen ahalmena gutxiesten dugula iruditzen zaizu?\nJendarteak ez dakit, baina akademiek eta kritikek behintzat ez dute gehiegi baloratzen. Normalean publikoari malkoak ateratzen dizkioten pertsonaiek eta filmek eskuratzen dituzte errekonozimenduak; ia ezinezkoa da komedia batek Oscar bat edo antzekorik irabaztea.\nBa esango nuke zailagoa dela komedia on bat egitea drama bat baino. Lan finagoa iruditzen zait, zorrotzagoa, burutsuagoa. Ez al duzu uste?\nDudarik gabe, komedia egitea oso gauza serioa da, barre eginaraztea ez baita erraza. Elementu asko neurtu eta harilkatu behar dira: erritmoa, tonua, aktoreen sinesgarritasuna, aurpegiak, keinuak... batzuetan tontakeriaren ondorengo erreakzioa da benetan ona, eta horregatik plano hori sartu behar da eta ez txistea bere horretan. Bestalde, historia dramatikoetan oinarritutako umorea egiten dugunean, ikus-entzule bakoitzak bere esperientziatik interpretatzen du, eta baliteke bati barre eginarazten dionak besteari negarra eragitea, edo nostalgia... hain justu hori lortzea da interesgarria eta baliotsua. Emozioen munduan aritzen gara, eta guztietan erraietakoena barrea izan daiteke, oso egiazkoa delako, oso potentea. Ikus-entzuleak horretara gidatzea lortzen baduzu, zabalik dituzu, eta erraz pasa zaitezke beste mezu batzuetara; horretan datza komediaren gaitasun eraldatzailea. Baina funtziona dezan, aktoreok barrutik aritu behar dugu, publikoa artaldean karkaraka ikustearekin obsesionatu gabe; tonu altuko eta neurriz kanpoko pertsonaia histrionikoek ez baitute magia hori lortzen.\nBa, hain justu, pertsonaia gainantzeztuak dira ‘Vaya Semanita’-koak, eta ‘Ocho apellidos vascos’ filmaren ondorengo telebisiboa den eta orain esku artean duzun ‘Alli abajo’ telesail espainiarrekoak. Ez al zaizu aspergarria eta kaltegarria iruditzen topiko kulturaletan oinarritutako umore hori?\nAitortu behar dut ez didala grazia handirik egiten, ez da nik kontsumituko nukeen umore mota eta, egia esan, telesail espainiarrak ez ditut jarraitzen. Baina Alli abajo Antena3-eko ikusiena da une honetan, badirudi publiko zabala ez dela aspertu eta, hori horrela den bitartean, ahal bezain beste luzatuko dute, zaude ziur. Begira zer diren gauzak: Oscar Terolek Ocho Apellidos Vascos estreinatu baino askoz lehenago aurkeztu zion Antena3-i Alli abajo proiektua. Kaxoian sartuta utzi zuten, harik eta filmaren booma heldu zen arte. Arrakasta ikusita, telesaila “lehenbailehen” errodatu nahi zutela esan zioten Teroli. Ikus-entzunezkoek modaka funtzionatzen dute. Dena dela, edukia eta formatua gehiago ala gutxiago gustatu, Alli abajo proiektuak Vaya Semanitako aspaldiko kideekin non eta Sevillan elkartzeko aukera eman dit, benetako puntazoa! Lana lagunekin konpartitu ahal izatea oso elementu garrantzitsua da egiten dudan guztian, eta erabakiak horren baitan hartzen ditut gehienetan.\nSareko onarpen sozialaren engantxea sentitu duzu inoiz?\nEz... baina badakit nondik zoazen. Aktoreon soldatak sare sozialetan dugun jarraitzaile kopuruaren arabera finkatzen hasi dira casteing zuzendari batxuk. Orduan, aktore asko kosta hala kosta saiatzen dira jarraitzaileak erakartzen euren katxea igotzeko edo kontratu gehiago lortzeko. Eta asmo horretan gai dira eurten bizitza pribatuko intimitateak azaleratzeko, edo modu erabat artifizialean bizitzeko hemen eta oraina ahaztuta, erakustearekin eta kontatzearekin obsesionatuta. Nik argi dut ez naizela makurtuko, ez dut 'it' bilakatu nahi. Gainera, sartzen naizen saltsatan sartuta... -barrez-, nahiago dut jarraitzaile gutxiagorekin geratu baina salaketarako erailtzen jarraitu. Ikus ezazue, mesedez, Black Mirror telesailaren denboraldi berriko lehen kapitulua: hemendik urte gutxira gu guztion bizitza besteen onarpen horretan oinarrituko dela irudikatzen du, besteen puntuazioak biltzeko balio duen aplikazio bat erakusten du, existitzen da gainera! Sare sozialen kontu honek, beraz, bide arriskutsua hartu du.\nElkarrizketa osorik irakurri nahi baduzu, kioskoetan aurkituko duzu maiatzeko GAZTEZULO; laster, edizio digitalean!\nBideojoko bat: Saskibaloia edo futbola, konpainia da garrantzitsuena.\nKezka nagusia: Oraindik jende antolatu eta mobilizatua dagoen arren, gizartea agente eraldatzaile bezala desagerraraztea lortu dute; jendartea lotarazi eta ixilarazi dute.\nBidaia ahaztezina: Iaz Kongoko Errepublika Demokratikoko bihotzera egindakoa. Inor heltzen ez den lekuetan eskolak eraikitzen dituen tipo batekin joan nintzen.\nZure bizitzako papera: Ez dakit... eta ez dakit iritsiko den ere!\nLiburu bat: La mujer habitada (Gioconda Belli, 1988).\nKanta bat: Negu Gorriaken edozein.


Sei mila euro lortu ondoren, kanpainaren bigarren fasea abian jarri du Arraztalok | El Diario Vasco\nSei mila euro lortu ondoren, kanpainaren bigarren fasea abian jarri du Arraztalok\nKanpaina eskualdeetara ere zabaldu nahi dute, Oarsoaldera eta Bidasoaldera, 9.0000 eurora iristeko. Bildutako diruarekin traktore bat erostea da elkartearen helburua\nGOIZARIN DVOIARTZUN@HOTMAIL.COMOIARTZUN. Sábado, 19 enero 2013, 01:59\nKontxi Larrañaga. :: GOIZARIN\nArraztalo elkartea izugarri eskertua dago traktore bat erosteko herritarrengandik jaso duen elkartasunarekin. Izan ere, lehenengo erronka martxan jarri zutenean ez zekiten zer nolako erantzuna jasoko zuten, eta argi eta garbi esan behar da hasierako helburua bikain lortu dutela.\nMemoria eginez, guztiok gogoratuko dugu abenduaren lehen hamabostaldian Oiartzungo gaixo psikiko eta euren familiei laguntzeko jaio zen elkarteak abiatu zuela 6.000 euro lortzeko lehen fasea, horrekin traktore bat eskuratu ahal izateko. «Gure inguruko jendeak egin du ekarpenik handiena. Musu-truk, gainera. Gure nahia zen ekarpenak nolabait saritzea, baina jendeak borondate osoz egin du bere eskaintza, inongo saririk jaso gabe. Jendeak ulertu egin du zertarako zen ekarpen hori eta ez dio arduratu zer jasoko zuen horren truke», adierazi du Kontxi Larrañagak, Arraztalo elkarteko partaideak, lehen fasearen amaieran.\nOrain bigarren fasea\nProiektu horrek, nolanahi ere, badu jarraipenik. Izan ere, 6.000 euro lortu ondoren bigarren fasea abiatuko da orain. Erronka berria 6.000 eurotik 9.000 eurora iristea izango da. Bigarren kanpaina eskualdeetara ere zabaldu nahi dute, Oarsoaldera eta Bidasoaldera bereziki. Lezo, Errenteria, Irun. moduko herri-hirietara iritsi nahi dute orain, hango herritarrengana hain zuzen ere. Berrogei egun dituzte horretarako, izan ere martxoaren 1a bitarte zabalduko baitute bigarren fasea.\nBigarren kanpaina ere goteo atariaren bitartez egingo dute, http://euskadi.goteo.org/project/traktorea helbidean. Bertan proiektuari buruzko informazio guztia irakur daiteke eta ekarpena erabaki. Hala ere, bigarren aukera bat ere eskaini dute, eskudiruz. Ekarpena egin nahi bada trabak kentzeaz arduratuko dira. Horretarako, elkarteko partaideekin jarri behar da kontaktuan eta egin nahi den ekarpena jasoko dute erabateko bermearekin. «Nahi izanez gero astelehenero 18:00etan Oiar-tzungo plazan egiten dugun barazki banaketara hurbil zaitezke» zehaztu du Larrañagak.\nAzkenik, hirugarrena, kontu korronte bidez. «Kontu korronte bat jarri dugu zuen eskura dirua sartzeko» argitu du. Kontuen zenbakiak hauexek dira: Kutxa, 2101 0060 050012672317 edota La Caixa, 2100 4481 08 0200088473.\nLos pelotaris Aburuza, Maiz y Urbieta, en semifinales


2020-2023 enplegu-plan berriak hobetu egingo ditu langabeak lan-merkatuan sartzeko aukerak - Área de prensa - Bizkaia.eus\n2020-2023 enplegu-plan berriak hobetu egingo ditu langabeak lan-merkatuan sartzeko aukerak\n2019(e)ko urriaren 09(a) 12:13\nLaespada diputatuak Enplegua, Gizarte Inklusioa eta Berdintasuna Sustatzeko Foru Sailaren agintaldi berrirako ildo estrategikoak aurkeztu ditu.\nGaur, Teresa Laespada Enplegua, Gizarte Inklusioa eta Berdintasuna Sustatzeko foru diputatuak iragarri du sailean Bizkaiko lan-merkatuaren egoerari buruzko diagnostiko bat egiten ari direla 2020-2023 enplegu-plan bat egin eta abiarazteko. Plan horri esker, inbertsioa gehituko da; programak berrituko dira, eta langabetuei informazio hobetua eskainiko zaie.\nHori guztia Batzar Nagusietako Batzordean egin duen agerraldian iragarri du, gaur, Laespadak. Diputatuak berak eskatu du Batzar Nagusien aurrean agertzeko, banan-banan azaltzeko zuzentzen duen sailak hasi berri dugun foru-legegintzaldian izango dituen ildo estrategikoak.\nEnpleguaren arloan, azaldu duenez, legegintzaldi berriaren hasieratik jardun dute Bizkaiaren egoerari buruzko diagnosi bat prestatzen, hura abiapuntu dutela, 2020-2023 Enplegurako Plan Estrategiko bat egin eta onesteko. Erabakigarri, efikaz eta eraginkorrak diren enplegua aktibatzeko politikak garatzea izango du helburu plan horrek.\nLaespadak gogorarazi duen bezala, Foru Aldundia, azken lau urteetan, lanean aritu da enplegu-politika aktiboak martxan jartzeko; eta, politika horiei esker, legegintzaldian 10.000 langabeturi baino gehiagori lagundu zaie eta 5.000 pertsona baino gehiago zuzenean laneratzeko laguntza eman da, 4.000 enpresatik gora sortzeaz gainera.\nDEMA Enplegu eta Ekintzailetzarako Agentziari dagokionez (Sailaren menpe dago), adierazi du badituela enplegu-plan berri horrekin bat etorriko liratekeen autoenpleguaren eta enpleguaren arloko programak finkatzeko behar besteko jakintza eta egonkortasuna.\nHaren esanetan, 64.966 langabetu daude Bizkaian, abuztuko datuen arabera; haietatik 36.758 emakumeak dira, hau da % 56,58. Eta, langabeziaren sailkapenean, emakumeak goiko posizioan daude, adin-tarte guztietan. Langabezia heterogeneoa da. 64.966 aurpegi eta errealitate dira. Dibertsitate hori dela eta, langabetuek ez dute denbora bera emango langabezian; ziur aski, enplegua lortzeko laguntza-mota desberdina behar izango dute, intentsitate desberdinean, eta ez dituzte modu berean profitatuko eskainitako zerbitzuak.\nLANKIDETZA ETA DIBERTSITATEA\nLankidetza-politikei dagokionez, diputatuak baieztatu du begirada gure mugetatik harago jarrita dagoela, hain zuen, iparraldeko herrialdeen politika ekonomikoek eragin handiena duten lekuan. Hark nabarmendu duenez, begirada talde kalteberatan kalteberenetan ipinita dago: emakumeak, neskatoak, bizitza arriskuan duten gazteak, nagusiak, beren izaeragatik jazarpena jasaten duten LGTBI taldeak.\nGainera, apustu egiten du politiken eta agente desberdinen ekintzen arteko koherentzia-begirada baten alde, NBEk ezarritako garapen iraunkorreko helburuak gauzatu ahal izateko. Gaur egun, Aldundiak funtsezko tresna bat du erreferentzia-esparru gisa: Lankidetzaren Plan Zuzentzailea. Datorren urtean amaituko da plan hori, eta, beraz, datozen urteetarako lankidetza-estrategia bat diseinatu beharko da.\nHorregatik guztiagatik, lankidetzarako estrategia berria zuzendu behar duten parametroak 2030 Agenda, garapen iraunkorreko helburuak, giza eskubideen ikuspegia eta Garapenerako politiken koherentzia dira.\nBestalde, dibertsitatea (sexuala, kulturala, belaunaldikoa, funtzionala ...) kudeatzeko politikekin hartutako konpromisoan eta bazterkeria-mota guztien borrokan sakonduko da, kultura, etnia eta jatorri desberdinetako pertsonen eta taldeen arteko elkarrizketa eta topatzea sustatzen duten irabazi-asmorik gabeko erakundeekin lankidetzan. Oro bat, dibertsitate afektibo-sexualaren eta familia-dibertsitatearen arloko ekintzak bultzatuko dira.\nGizarte-inklusioaren aldeko ekintzak direla eta, lanean jarraituko da intentsitate handiko esku-hartzea behar duten pertsonen alde, eta indarkeria matxistaren biktima diren emakumeei eta haien seme-alabei lagunduko zaie.\nInklusiorako programak birplanteatzeko prozesuak bira estrategiko bati heldu zion aurreko agintaldian. Datozen lau urteetan, prozesu horri amaiera eman beharko zaio. Horretarako, diagnostikatutako beharrizan sozialetara egokituko dira zerbitzuak, eta sistema osoaren erantzukizun publikoa eta itundutako zentroena azpimarratuko da.\nHalaber, aurreikusita dago indarkeria matxistaren biktima diren emakumeei —haiei zein adingabeei—laguntza ematen dieten zerbitzu sozialak birplanteatzeko prozesu bat garatzea, indarkeria mota horrek duen genero-dimentsioa ulertzeko, haren arrazoien aurka egiteko eta ondorioak arintzeko.\nEmakumeen eta gizonen berdintasunaren arloari dagokionez, diputatuak adierazi du ezen beste une historiko batean gaudela eta zerbait azaleratzen ari dela, baina emakumeak oraindik ere desberdintasun-egoeran daudela eremu askotan.\nGogorarazi duenez, 2018ko uztailaren 13an, Emakume eta Gizonen Berdintasunerako Foru Araua onartu zen Bizkaian; horrek esparru berri bat dakar, berdintasuna Aldundiaren politiken ardatz nagusian kokatzen duena. Ildo horretan, sailak aurrera jarraituko du genero-ikuspegia aurrekontuan sartzeko lanean; izan ere, gainerako sailekin batera estu lan egin dihardute proiektu horretan, berdintasun-arloak aurrekontuaren % 1 kudeatzeko.\nAldundiak oro bat gehitu du Bizkaian oparotasunaren B aldearekin ere bizi garela. Eta haren formarik dramatikoenetan ikusten dugula: iraupen luzeko langabezian, pobrezian, indarkeria matxistan eta bazterketan. Icerberg horren tontorra besterik ez dugu ikusten; % 90 ikusezina da. Gehitu duenez, iceberg hori pertsonen ekintzak baino ezin du ahuldu.\nAzkenik, defendatu du ezen badaudela alternatibak eta beste erantzun batzuk posible direla, baina balio unibertsaletatik, hau da, justizia, berdintasun eta elkartasunetik eta giza eskubideetatik abiatuta. Haren esnetan: politikak enpatia bidez bultzatuz, haien muinean sartuz. Emakumeekin zein gizonekin. Inor atzean utzi Gabe.


LED Fresnel-ek bost urteko bermearekin diseinatua | NAB Show News | 2021 NAB Show Media Bazkidea eta NAB Show LIVEko ekoizlea. Broadcast Engineering News\nHasiera » Berriak » LED Fresnel-ek bost urteko bermea du\nLED Fresnel-ek bost urteko bermea du\nDALLAS - 7eko apirilaren 2021a - Estatu Batuetako emisio estudioetako argiztapen fabrikatzaileak, PrimeTime Lighting Systems-ek, beste fabrikatzaile batzuek baino iraupen luzeko LED Fresnel bat eraikitzen du. Luminariak ingeniaritza estandar altuenekin garatzen dira eta bost urteko bermea dute. PrimeTime-k hozte sistema pasiboa diseinatu du, GUS 51 LED Fresnel izenarekin ezagutzen den LED Fresnel merkataritza mailako iraupena hobetzen duena, estudioko LED argien linea osoaz gain.\nGlen Harn PrimeTime zuzendari nagusiak adierazi duenez, "% 100 hozte pasiboa bezalako ezaugarriak eragiten dituen ingeniaritza bikainarekin obsesionatuta gaude". Broadcast estudioko soinu-ingeniariek PrimeTime LED lanabes isilak eskertzen dituzte. Berritzailea GUS 51 LED fresnel emititzeko estudioko argiak fokatze sorta oso zabala du - doitzeko 11 ° izpi angelu estu batetik toki osora 80 ° eremuko angelu zabal batera doa uholde osoko unean. Harnek gaineratu duenez, "gure Micro-Fresnel lenteak bezalako espezifikazio oso altuko osagaietan oinarritzen gara. Optika aurreratua duen gure lenteak sistemak edozein LED Fresnel-en aurki daitekeen argirik garbiena lortzen du, distira% 2.8 baino txikiagoa da erditik kanpoko ertzera ".\nPrimeTime-ren GUS 51 LED Fresnel% 100 fabrikatutako aluminioz, estrusioz eta osatutako aluminioz egina dago. Barneko ateak sartuta daude eta 360 graduko biraketa dute eta edozein angelutan blokea daitezke. Fresnel-ek Telebistako Argiztapenaren Koherentzia Indizea (TLCI) 98+ eta 95+ CRI ditu.\nPrimeTime produktuak Dallas-en (TX) eskatzeko eraiki dira ia Estatu Batuetan hornitutako materialekin. PrimeTime-ren argiak% 100 hozte pasiborako diseinatuta daude. Harn hain ziur dago bere LED produktuen kalitateaz, bost urtez bermatzen dituela.\nHarnek gaineratu duenez, "PrimeTime-k etengabe bilatzen du gure produktua hobetzeko moduak: erabilerrazagoa izan dadin, errendimendu hobea eta iraupena handiagoa izan dezan".\nPrimeTime Lighting Systems, Inc.-ri buruz\nIngeniaritza estandar berritzaile eta altuengatik ezaguna, Prime Time Argiztapen Sistemak telebistako emisioetarako eta ikus-entzunezko industrietarako kalitate goreneko eta merkataritza mailako LED argiztapenak fabrikatzen ditu. PrimeTime-ren AEBetako produktuak difusio eta kable bidezko albiste multzoetan, ekoizpen estudioetan, bideokonferentzia instalazioetan, gurtzarako santutegietan, erlijio bidezko emisio estudioetan, unibertsitateko kirol estudioak, udaletxeko ganberak eta urrutiko ikaskuntzako ikasgeletan aurki daitezke Estatu Batuetan. PrimeTime luminariek, bost urteko bermearekin, 25 urte baino gehiago daramatzate errendimendu handiko, iraunkortasun iraunkor eta kalitateagatik.\nMarketingaren VPa at PrimeTime Lighting Systems, Inc.\nCynthia Harn-en azken mezuak (guztiak ikusi)\nLED Fresnel-ek bost urteko bermea du - Apirilaren 7, 2021\nPrimeTime Argiztapena LED argirik berriena ateratzen da: MSLED 5-S - Urria 29, 2020\nBroadcast ingeniaria emititu estudioko argiztapena LED produktuetan bost urteko bermea GUS51LEDFresnel LED LED Fresnel PrimeTime Lighting Telebistako estudioko argiztapena Telebistako teknologia 2021-04-07\naurreko: Adimen Artifizialeko Espezialista DGene abian jarri da Hollywooden\nHurrengoa: Streamland Media-k Sim Post Produkzio Enpresa eskuratuko du


Lanbroaz | País Vasco | EL PAÍS\nGure hurbileko oroimen historikoaren erreskatean gabiltza. Ez dira gutxi aurten euskal gatazka delakoaz idatzi dutenak. Ez dira gutxi, era berean, azaldutako ikuspegiak: borroka armatuak eragindako sentimenduak, trantsizio politikoaren argilunak, hurbileko oroimenarekiko ahaztura eta isiltasuna... Horrelako gaiak hizpidera ekarri ditu Jon Alonso iruindarrak bere azken eleberrian, Euskalgintza Elkarlanean-ek antolatutako Joseba Jaka III. Literatur Bekako saria irabazi zuen Hodei berdeak eleberrian.\nHodei berdeak lekukotasuna da, 60.eko hamarkadaren amaierako Nafarroako gizartearen eta talde abertzaleen lekukotasuna: diktaduraren azken urteak, ETAren lehenengo ekintzak, EAJren kontraesanak, gerra zibilean parte hartu zuten belaunaldi zaharren eta gerra ezagutu ez zuten belaunaldi gazteen arteko gatazka. Dena sasoiko Iruñea ilun eta aspertuan.\nBenetako gertaerak eta pertsonaia historikoak asmatutakoekin nahasten dira. Ez dira falta CIAko pertsonaia ilunen azpikeriak. Baina Hodei berdeak ez da espioi eleberri hutsa, zenbait pasartetan halaxe irudi arren, eleberriaren harian fikziozkoa izan nahi duen kronika historikoa ere tartekatzen baita. Fikziozkoa izan nahi, baina fikziotik gutxien duten pasarteak dira, Zelai beltzak izenpean agertzen direnak.\nModu horretan, Jon Alonsok berriro ere ihes egin du eleberriaren ohiko moldeetatik, aurreko lanetan rapsodia eta saiakera gutxi gora-behera nobelatuak egin bazituen, oraingo honetan, generoari beste buelta bat ematen dio, eleberria eta fikziozkoa izan nahi duen kronika nahastuz.


"Musika instrumentua egunero gainean eramaten dut" - Altsasu - Guaixe.eus\n"Musika instrumentua egunero gainean eramaten dut"\nErkuden Ruiz Barroso 2019-07-30 12:14\nErkuden Eceolaza mezzosoprano altsasuarra.\nKontserbatorioan ikasten ari zela akordeoia alde batera utzi zuen eta kantuan hasi zen Erkuden Eceolaza altsasuarra; ahotsa musika instrumentuz bihurtuz. Mezzosopranoa da\nErkuden Eceolazaren ama musikazalea eta piano-jolea da. Haren alabei zaletasuna kutsatu zien; muiska emanaldietara joaten ziren, eta musikalek Erkuden Eceolazaren atentzioa piztu zuten. Kantuko ikasketak egitea erabaki zuen. Gainera, gizarte langilea da eta musikoterapian espezializatu da.\nZergatik erabaki zenuen mezzosoprano izatea?\nIruñeko kontserbatorioan 12 urterekin hasi nintzen. Aurretik Altsasuko musika eskolan egon nintzen akordeoia ikasten. Ikasketak amaitu nituenean kontserbatorioko sarrera probak egitea gomendatu zidaten eskolatik, egin nituen, eta sartu nintzen. Lau urte pasa zirenean kantu formakuntza egiten zela jakin nuen, berriz ere probak egin nituen, gainditu nituen eta sartu nintzen. Orduan, instrumentua aldatu nuen. Akordeoia alde batera utzi nuen eta kantuan hasi nintzen.\nBeraz, musika betidanik gustatzen zaizu.\nAma piano-jolea da, nire ahizpa helduena gitarra ikasketetan hasi zen eta nire lehengusina akordeoian. Nik nire lehengusinak egiten zuen guztia egiten nuenez, akordeoia aukeratu nuen ere. Kantua ez dakit zehazki nondik datorkidan. Zumaian asko abestu duen amaren osaba dugu, baina ez dakit erreferente izan dudan. Orain badut, eta gustuko dut berarekin hitz egin. Gogoan dut txikitan amari musika ekitaldietara eramatea gustatzen zitzaiola, eta musikalen oroitzapen oso onak ditut. Musika, abestea eta abar gustatzen zitzaizkidan, eta nik uste kantuko probak egin nituenean, ez nekiela ziur zer zen kantu formakuntza. Izan ere, kantu klasikoko errepertorioa egiten da. Ez ziren musikaletan entzundako abesti horiek ikasten. Barruan geratu zaidan zerbait da.\nZer da mezzosoprano izatea?\nSopranoak dira emakumeetan ahots erregistro alteunean abestea lortzen dutenak. Altuago abesten dutela esan daiteke. Grabeak ez dituzte hain garatuak. Beraz, mezzosopranoak grabeak garatuak dituzten abeslariak dira. Sarrera probak egitean adina begiratzen dute, izan ere, gorputza garatzen ari denean, ahotsean, eztarrian, laringean eta abarrean aldaketa asko egoten dira. Ni oso gazte hasi nintzen, eta ahotsa guztiz garatu gabe neukan. Urteak pasata, nahiz eta altuak ez nituen galdu, grabeak garatu zitzaizkidan, eta erregistro horretan eroso sentitzen nintzen.\nSopranoek ospe gehiago dute.\nGehiago direlako ere. Kantuan hasten zarenean, normalean oso altu eta nota oso altuak abestea nahi duzu. Badirudi horrek ematen dizula meritu gehiago, edo hobe zarela. Gero ikasten hasten zarenean eta mundu horretan sartzen zarenean ikusten duzu berdin duela. Kontserbatorioan mezzosopranoak gutxiago ginenez oso babestuak geunden, eta konpetentzia gutxiagoa da. Beraz, ikuskizunak egiteko ere askoz errazago da. Ni primeran egon naiz mezzosoprano izanda.\nErrepertorioa aipatu duzu. Zer da errepertorioa?\nKontserbatorioko ikasketetan mailaka pasatu behar dituzu eta maila bakoitzean errepertorio mota bat landu behar duzu: opera, lied alemaniarra, zarzuela espainola eta zenbait herrialdetako musika klasikoa ere. Errepertorioarekin batera zure ahotsa nola garatu zaizun begiratzen dute. Izan ere, opera batean, esaterako, 50 urteko emakume baten papera interpretatzea egokitzen bazaizu eta 18 urte dituzu, agian ahotsa ez duzu horren hezita horrelako paper bat egiteko. Hortaz, normalean gazteen paperak sopranoak dira: printzesak, damak... Mezzosopranoen ahotsa ilunagoa denez beti gaiztoen paperak egokitzen zaizkigu: helduak, ijitoak... Carmen operako protagonista, esaterako, ijitoa da. Opera oso polita da. Mezzosopranoendako erreferentzia da. Normalean protagonistak sopranoak izan ohi dira, eta Carmen-en mezzosopranoa da. Ez da ohikoena.\nBeti musika klasikoa egiten duzu?\nHori da gauza. Kontserbatorioan musika klasikora sartzen zara. Sei urte egiten dituzu, erdi maila, eta gero jazz-ean sartzeko aukera duzu. Baina nik harmoniako eta musikako jazz maila ez nuenez, ez nekien gai izango nintzen horretan sartzeko. Jazz musika gustatzen zait, baina beti musika klasikoan egon naizenez, jarraitzea erabaki nuen. Musikalak ikasteko, adibidez, Madrilera joan behar nintzen eta oso gaztea nintzen. Iruñean Unibertsitatean nengoen ere, eta hemen zegoenaren probak egin nituen. Baina berriz egingo nuke dudarik gabe. Hori bai, musikalen formakuntza egiteko aukera egongo balitz, egingo nuke.\nGainera, orain musika klasikoa modernizatzeko proposamenak badira.\nOpera de Camara de Navarra elkartean nago eta elkarten honetan prestatzen ditugun ikuskizunak gazteei zuzendutakoak dira. Opera edo musika klasikoa erakargarriagoak eta eskuragarriagoak egitea da helburua. Izan ere, pentsatzen dute eta nik ere pentsatzen nuen, musika klasikoa zerbait serioa dela. Gazteek duten ikuspuntu hori aldatzeko lan egiten dute. Horretarako, koroko abeslariak gazteak dira eta protagonistak ere korotik aukeratzen dituzte edo inguruko jendeak bilatzen dute. Urtero ikuskizunaren bat egiten dugu. Iruñean ez ezik, Burlatan, Barañainen, Bilboko Arriaga Antzokian eta Sevillan ere egon gara, Teatro de la Maestranza delakoan.\nElkarte bat da, baina profesionalki aritzen zara?\nErdi profesionala. Egiten dugun paperaren arabera ordaintzen digute. Koroan ateratzen garenean ere noizbait ordaindu izan digute. Ez naiz bakarrik horretan aritzen, baina horretan ere banago. Ez da afizio bat bakarrik.\nInspiratzen zaituen abeslariren bat?\nAsko izan ditut. Ezagutu ahal izan ditudanak bi. Haiekin argazki pare bat egiteko aukera izan nuen eta zuzeneko ikusteko aukera ere. Iruñean Joyce Di Donato ikusi nuen eta Donostian Sofie von Otter. Kantu ikasketetan hasten garenean nik uste hauek direla jarraitzen dituzunak. Abesteko eragatik eta transmititzen dutenagatik. Haiek kopiatzen edo beraietaz ikasten saiatzen zara. Gainera, oso ezagunak dira eta ikastaroak grabatzen dituzte eta youtuben jartzen dituzte. Niri asko gustatzen zait klaseak jarraitzea. Idoloak aldatuz joaten zara, noski.\nEta miresten duzun obra bat?\nCarmen. Egitea gustatuko litzaidake pila bat. Baina oso pertsonaia indartsua da, eta ez dakit heldutasun nahikoa dudan egiteko. Pertsonaia ezagutzen dut eta Berarekin identifikatzen naiz, baina oso emakume indartsua da eta kostatuko litzaidake.\nEz da bakarrik abestea, interpretazioa ere oso garrantzitsua da, ez?\nBai, eta gainera batzuetan zailena eta inportanteena da. Ahotsa ez da guztia. Kantuan aritu naizenean hobe sentitzeko paperarekin eroso sentitu behar izan dut. Identifikatuta sentitu behar dut. Ez da bakarrik erregistro egokia izatea. Horregatik, paper bat ematen dizutenean begiratu behar duzu identifikatuta sentitzen zaren eta ez bazara identifikatuta sentitzen, asko landu behar duzu. Interpretazioaren arabera ikuskizuna asko aldatzen da. Ahotsean ere nabaritzen da.\nAhotsa instrumentua da. Asko zaintzen duzu?\nBai, gainera irakaslea pixka bat paranoikoa zen. Instrumentua gainean eramaten duzu egunero. Hotz egiten duenean, beroa, festara ateratzen zarenean, tabakoa, izotza, alkohola... Kuriosoa da, izan ere, kantua ikasten ari nintzenean katarro pila bat hartzen nituen, eta orain amaitu dudala ez dut bat ere hartu. Lasaiago nagoelako izango da. Azkenean presioa eta egunero klaseak izatea... Egunero abestu behar duzu, eztarriak mekanikoki posizio batzuk ikasi behar dituelako.\nZure lana ez da abestea, gaina musika zure lanera integratu duzu.\nKarrera amaitu aurretik irakasle batek komentatu zidan ea musikoterapia egitea pentsatu nuen. Nik ez nekien zer zen ere. Begiratzen hasi nintzen eta masterra Madrilen egitea erabaki nuen. Musikari buelta bat emateko aukera eman zidan. Buruen nuen musika zerbait serio, teorikoa eta ikasitako guzti hori. Eta honekin horri guztiari buelta eman nion. Musika tresna bat bihurtzen da. Musikari buruz dakizun guztia eraldatu behar duzu, eta beste pertsonei onurarako tresna bezala ikusi. Masterra asko gustatu zitzaidan.\nZer dauka, bada, musikak?\nPraktikak egin nituenean ikusi ahal izan nuen. Helduekin egin nituen praktikak Adacenen, haurrekin jolasean geldituko zela uste nuelako. Garun-kalteak dituzten pertsonak artatzen dituzte elkarte horretan. Baina ez kaltearekin jaio direnak, baizik eta istripu batengatik edo gaixotasun batengatik kalteak dituztenak. Master amaierako ikerketa txiki bat egin behar genuen, eta niri bururatu zitzaidan musikaren bitartez pertsona hauen harremanetarako gaitasuna. Musikarekin pro-aktibitatea landu nahi nuen. Pertsonak orain eta hemen kontzientzia hartzen du. Musikarekin ikusi dut gaitasun batzuk galdu dituztela, baina beste batzuk irakurri. Pertsona batekin komuniatzeko gaitasuna ematen du. Instrumentuak nahikoak dira talde oso batekin komunikatzeko. Emaitzak ikaragarriak izan ziren, eta oso interesgarria da.\nMusikoterapiarekin jarraitzen duzu?\nSakanako Mankomunitatearen bitartez Milakolorekoei musikoterapian aritzeko aukera izan nuen. Baina lana atera zitzaidan eta ezin nuen dena uztartu. Pena bat izan zen. Izan ere, oso zaila da musikoterapia lanpostua ateratzea.\nEta gizarte langile bezala, musika uztartzen duzu?\nSaiatzen naiz eta gustatuko litzaidake. Noizean behin erabili izan dut. Iturmendin bakarrik dauden adingabe atzerritarrekin nago eta ikusten dut musikaren indarra. Musika oso garrantzitsua da beraiendako. Batzuetan hemengo abestiak abesten diet eta zerbait egitea pentsatu dut.\n"Ahotsa ez da guztia, interpretazioak ikuskizuna alda dezake"\nGuaixe 2019 uzt 31 Altsasu\nErkuden Eceolaza Kontserbatorioan ikasten ari zela, instrumentuz aldatzea erabaki zuen: akordoia alde batera utzi eta kantua hasi zen. Ahotsa "gain...


Xabi: "Derrepente toot asko ditut gazteleraz eta ingeles…" - Mastodon.eus\nDerrepente toot asko ditut gazteleraz eta ingelesez nire hasiera orrian. Horregatik kontu berria sortu dut beste instantzia batean, euskaraz ez den beste hizkuntza batean irakurri eta tooteatzeko. Instantzia honen esentzia mantendu nahi dut. 😊\n2020(e)ko Mar 15, 10:37 · Web · 1 · 0 · 1\n2020(e)ko Mar 15, 22:33\n@rnrhjbd nik ez dut inor jarraitzen eta timeline lokala da euskaraz mantentzea nahi nukeena. Erdaraz asko egiten duena blokeatzeko aukera badut, momentuz ez da beharrezkoa izan baina iritsiko da. Seguru aski norbait blokeatzea tokatzen denean abisatuko diot, errespetuz, hori egin dudala. Gero timeline federatua dago hizkuntza askotan, gozada bat baitare.\n2020(e)ko Mar 16, 16:31\n@mikelgs nik timeline lokaletik nahi dudana jarraitzen dut eta listo, hasierakoan irakurtzen dizuet. Baina beste instantzietako kontuak jarraitzen hasi nintzan eta euskara baino ingelesez neukan timeline gehiena. Hortik bi kontuena. 😊


Preso-argazkien kontrako sorgin ehiza: 65 herritar inputaturik Nafarroan • ZUZEU\nPreso-argazkien kontrako sorgin ehiza: 65 herritar inputaturik Nafarroan\nEspetxeetan, euskal preso politikoek eskubiderik gabeko herritarrak izaten jarraitzen dute, nonmuturreko egoerak indarrean mantentzen diren, biziarteko zigorra praktikan ezarriz, gaixotasun larriak dituzten presoak espetxean mantenduz eta preso politikoak bakartuz eta isolatuz. Bitartean, kalean euskal preso politikoen aldeko elkartasuna itzali nahi dute.\nNAFARROAN, 65 LAGUN INPUTATUAK OSOTARA\nAzken 18 hilabeteetan, presoekiko elkartasuna terrorismoaren gorazarrean buhurtu zutenetik, dozenaka lagun imputatu ditu Entzutegi Nazionalak Euskal Herri osoan. Nafarroan 65 izan dira Entzutegi Nazionalera deituak izan diren herritarrak. Horietatik, orain arte sumario guztiak ezertan geratzen ari dira: ez dago ezta kondena bat.\nOsotara: 34 lagun\nSan Fermin eta Armonia Txantreana peñen pankartak: 4 lagun\nPresoen aldeko pankartan Jito Alain: 12 lagun.\nBurlatako festetako brindisa: 8 lagun.\nLesakako txosnak: 6 lagun.\nElizondoko festak: 2 lagun.\nBarañain, kartelak jartzeagatik: 2 lagun\nOsotara: 4 lagun\nEzpala tabernaren argazkiak: lagun bat.\nBerriozarko txupinazioa: 3 lagun.\nIREKITA EDO SENTENTZIARIK GABE DAUDEN SUMARIOAK\nOsotara: 27 lagun\nKorrika Nafarroan: 15 lagun\nAtarrabiako txupinazoa: 5 lagun, horien artean EAEko zinegotziak eta NaBaiko alkatea.\nTxantreako Zurgai Herriko taberna, presoen argazkiak izateagatik: 2 lagun.\nTafallako Azoka taberna, argazkiak izateagatik: 2 lagun\nDerry taberna (Etxarri Aranatz), presoen argazkiak izateagatik: lagun bat.\nPankarta bat Azpilagainako festetan: lagun 1.\nLeitzako herritar bat Nafarroako Entzutegian deklaratu behar du etzi. 10etan, Leitzako herritarrek konzentrazio bat antolatu dute epaitegien aurrean.\nDILIGENTZIA POLIZIALAK KAMISETAK ERAMATEAGATIK\nHorrez gain, hainbat pertsona gehiagoren kontrako diligentzia polizialak zabaldu dira, eta deklaratzera deituak izan dira, ezker abertzaleko erakundeen kamisetak jantzita izateagatik, edo material ezberdina eramateagatik. Hala ere, orain arte ez dakigu kasu hauek epaitegietan bukatuko duten ala ez.\nIrudia | Gaur Iruñean emandako prentsaurrekoaren irudia | apurtu.org | LGPL\nargazkiak, elkartasuna, presoak\nNorah Jones: Zugan pentsatzen